text:
Atle sigur, at hann fyrst og fremst arbeiðir við evninum, har børn koma út fyri brádligum missi og fylgjunum av tí.
Og nú fáa so føroyingar eisini høvi til at hoyra norska serfrøðingin greiða frá sínum royndum innan hetta økið. Mikudagin heldur hann fyrilestur fyri lesandi á Føroya Læraraskúla um evnið, og hósdagin verður skeið í evninum á hotel Føroyum.
Gloymið ikki hini.
Atle Dyregrov leggur áherðlsu á, at tað er av alstórum týdningi, at tá eitt barn í einum flokki ella í barnagarði missir, so ræður um at skilja, hvat tað er, sum síðani hendir við hesum barni.
Samstundis er tað sera týdningarmikið, at hugsað verður um hini, sum eru rundan um hetta barnið til dagligt.
– Um nú eitt barn í einum skúlaflokki missir antin mammu ella pápa sín brádliga, so er ongin ivi um, at hetta barnið upplivir djúpa sorg og stendur eftir við nógvum spurningum. Tað ræður um at lurta eftir hesum barninum, men so sanniliga eisini at vísa fyrilit fyri hinum børnunum í flokkinum, greiðir hann frá.
Um tað ikki verður tosað opið við børnini um, hvat er hent, so sleppur hugaheimurin hjá barninum at ferðast frítt, og tað kann hava álvarsligar fylgjur við sær.
Eitt barn, sum hevur mist og hevur nógvar spurningar, tað ikki fær svar upp á, kann fara at ímynda sær bæði eitt og annað.
– Børn spyrja óbeinleiðis spurningar, og tískil er tað sera týdningarmikið, at vaksin halda eitt vakið eyga við barninum. Ikki noyða tað at tosa, men vera opin og beinleiðis í sínum svarum og práti við tey um tað, sum er hent, greiðir norski serfrøðingurin frá og heldur fram, at til dømis er skuldarkensla millum børn, sum hava mist sera vanlig.
Tað er somuleiðis púra vanligt, at tað at eitt barn missir, skapar ein ávísan ótta í huganum á øðrum børnum, sum ganga í sama flokki, skúla ella stovni. Hetta barnið kann fara at hugsa, at tá mamma hennara kann doyggja, so kann mamma mín jú eisini.
– Um eitt barn kemur fram við slíkum hugsanum, so er tað týdningarmikið at taka sær stundir at svara spurningum ella tosa við barnið um tað, sum er hent. Tað kann lætta ótrúliga nógv um fyri barninum, sum kanska gongur runt og ber ótta fyri, at annað av sínum foreldrum fer at doyggja, sigur Atle Dyregrov.
Tilbúgvingarætlan
Alt hetta, sum hann tosar um, er ein partur av eini tilbúgvingarætlan, sum allir skúlar í Noregi hava í dag.
Ein tilbúgvingarætlan, sum sigur, hvørjar mannagongdir kunnu ella eiga at verða fylgdar, tá eitt barn á stovni ella í skúla upplivir sorg av einum ella øðrum slagi.
Norski sálarfrøðingurin hevur arbeitt nógv innan tilbúgvingarætlanir, og hevur hann í gjøgnum tey
20 árini hann hevur arbeitt á økinum nomið sær nógvar royndir við at arbeiða við børnum , sum hava mist. Eisini vaksnum , sum eru komin til hansara eftir, at tey hava mist sum børn.
– Tað vísir seg í nógvum førum, tá talan er um vaksin, at teir tankar, sum eitt barn deilir við mær, tá tað hevur mist, sita framhaldandi í teimum vaksnu, tí tey ongantíð fingu svar upp á teirra spurningar, tá tey vóru børn, sigur Atle.
Hann greiðir frá, at einaferð hevði hann eina 21 ára gamla kvinnu, sum misti systur sína, tá hon var fýra ára gomul.
Hendan gentan hevði ikki fingið nóg væl greitt frá, hvat var hent við systrini, og tískil hevði hon øll árini gingið við tí fatan, at um hon hevði verið heima tá vanlukkan hendi, so hevði systurin ikki verið deyð. Skuldarkenslan hevði sostatt fylgt henni allan vegin upp gjøgnum uppvøksturin.
Og eitt annað dømi greiðir hann frá, har talan var um ein 12 ára gamlan drong, sum hevði mist pápa sín í eini vanlukku. Hesin drongur hevði eina ørgrynnu av ósvaraðum spurningum, sum hann ikki hevði fingið seg til at spyrja mammu sína, tí hon bleiv so kedd, tá hann tosaði um vanlukkuna.
Spurningar sum hvat hendir, tá babba er farin í grøvina og so framvegis vóru so mikið frammarlaga í høvdinum á dronginum, at hann fekk ikki samlað seg um skúlan.
– Tað ringasta vit kunnu gera er at svara okkara børnum, at tað skulu tey ikki hugsa um. Tí tað gera tey kortini, og so fer hugaheimurin av stað, sigur Atle Dyregrov og leggur afturat, at hann veit um fleiri dømi, har lív eru løgd í oyði, tí at tey orsakað av væntandi upplýsingum um vanlukku ella hvat tað skal vera, ikki hava fingið arbeitt ella tosað kenslur og tankar burtur.
Breitt evni
Børn og Sorg er eitt sera breitt og viðbrekið evni, sum tó ikki má krógvast burtur. Nógvir skúlar í Føroyum hava eina tilbúgvingarskipan fyri betur at kunna lofta skelkandi hendingum ella missum, sum kunnu raka børn meint. Hesar tilbúgvingarætlaninar eru tær flestu komnar innan fyri tey seinastu fýra árini, og tað kundi bent á, at hetta við at taka evnið Børn og Sorg upp er reiðiliga nýtt í Føroyum.
Men tað týdningarmesta má sigast at vera, at arbeitt verður við at varpa meiri ljós á evnið. Og vitjanin hjá Atle Dyregrov er somuleiðis ein liður í hesum arbeiðinum.
Atle Dyregrov verður sum sagt í Læraraskúlahøllini mikukvøldið og á Hotel Føroyum hósdagin, har hann fer at tosa um børn og sorg við atliti til søgur úr veruleikanum, sum hann hevur upplivað í sínum arbeiði.


c: text/html

text:
Vit hava nú fingið fleiri egg, hesi eru brúnlitt og eru millum annað frá Isa Brown hønum. Tískil hava vit nú tveir kalendarar, har vit krossa av hvussu nógvar dagar eggini hava ligið í klekjumaskinuni.
Nú kom so tíðin at lýsa tey hvítu eggini ígjøgnum. Tað er sera spennandi at síggja um stropi er í.
Tað kann tykjast leingi hjá børnunum at bíða at koma framat, so vit styttu samstundis um stundir við "Alt um djór".
Vit kunnu fegin siga frá, at vit vænta okkum góð úrslit og nakrir pipptónar um einar tvær vikur.

robotstxt: allowed

filter: keep


text:
Nýggjur limur
Starvsmannafelagið hevur tvey sløg av limum. Vanligur limir og hvílandi limir.
Einasti munurin á vanligum og hvílandi limum er, at hvílandi limir hava ikki valrætt á aðalfundinum hjá Starvsmannafelagnum og kunnu heldur ikki veljast í nevndina fyri Starvsmannafelagið.
Limir hava ein røð av rættindum, men hava eisini skyldur. Limaskapur kann nokast, um starvsfólkið hevur óloyst trætumál við annað yrkisfelag ella ímóti boðum frá yrkisfelag hevur átikið sær verkfalsrakt arbeiði (verkfalsbrótarar). Eisini kann nevndin í felagnum nokta fólki limaskap, um tey tilvitað hava arbeitt ímóti endamálinum hjá einum yrkisfelag.
Tað stendur fólki frítt, um tey vilja verða limir í einum fakfelag sum Starvsmannafelagnum, um tey annars lúka vanligu treytirnar fyri limaskapi. Vit hava felagsfrælsi. Gerast skal tó vart við, at limaskapur er fortreyt fyri at vera við í kollektivu samlagstryggingini hjá Starvsmannafelagnum í LÍV, sum er ein lívstrygging fyri limir og hjúnarfelaga/samliva hjá limi, ein trygging við hættisligar sjúkur hjá limi og børnum teirra og sum gevur rætt til eina lokaupphædd.
Vanligir limir
Tey, sum arbeiða í einum av sáttmálaøkjunum hjá Starvsmannafelagnum, hava rætt til vanligan limaskap í felagnum. Lærligar kunnu eisini vera limir.
Fólk, sum arbeiða uttanfyri sáttmálaøkini, kunnu eisini avtala við arbeiðsgevara sín, at tey skulu vera lønt eftir einum av sáttmálum felagsins, har eingin sáttmáli er frammaundan (undirtøkusáttmáli).
Fólk, sum gerast arbeiðsleys, eftir at hava arbeitt í sáttmálaøki Starvsmannafelagsins, kunnu halda fram sum vanligir limir, um tey boða skrivstovu felagsins frá hesum.
Limagjaldið er 1,5 % av grundlønini. Vanliga verður tað tikið automatiskt av mánaðarlønini, eftir at arbeiðsgevarin hevur fingið játtan fyri, at tú vilt vera ella er limur í Starvsmannafelagnum. Verður hetta ikki gjørt, skal tú boða arbeiðsgevaranum frá hesum, so at tað verður fingið í rættlag.
Tá tú ert nýggj(ur) í starvi, fært tú eitt setanarskriv við upplýsingum um, hvønn sáttmála og lønarflokk tú hoyrir til. Eisini eru upplýsingar um eftirløn og tryggingar, sum limirnir eru umfataðir av.
Avgerð tú, at vera limur í Starvsmannafelagnum fær felagið vanliga boð frá tínum arbeiðsgevara um, at tú ert limur í felagnum.
Tú fært sendandi eitt limakort, sum tú kanst brúka í sambandi við limatilboðini hjá felagnum.
Hvílandi limir
Fólk, sum gevast at arbeiða, fara í farloyvi eina tíð ella missa arbeiðið, kunnu vera skrásett sum hvílandi limir. Hetta gera tey við at boða skrivstovu felagsins skrivliga frá, at tey vilja vera hvílandi limir.
Hvílandi limaskapur kostar 100 kr. um mánaðin. Sum hvílandi limur kanst tú framhaldandi vera við í felags sjúkra- og lívstryggingini hjá Starvsmannafelagnum, Samlagstryggingini, við at gjalda 200 kr. um mánaðin í tryggingargjaldi. Spyr felagið hvussu hetta verður gjørt.
Í serligum kunnu fólk, sum hava verið í sáttmálaøkinum hjá Starvsmannafelagnum og sum fara í annað sáttmálaøki at arbeiða, fáa hvílandi limaskap. Spyr felagið nærri um hendan møguleikan, sum er viðkomandi fyri at varðveita atgongdina til Samlagstryggingina, hjá teimum, ið nærkast pensjónsaldri.
Tað er týdningarmikið at boða frá hvílandi limaskapi. Verður einki limagjald goldið, og felagið ikki fær nakra fráboðan, tá ið fólk gevast at arbeiða, gerast arbeiðsleyst ella fara í farloyvi, verður limskapurin strikaður.


text:
Kappingin um Ársins roykfría skúla 2014
Kappingin um at gerast Ársins roykfríi skúli endar hósdagin 9. oktober.
Somu spurningar verða svaraðir hósdagin 9. oktober, fyri klokkan 17, sum er seinasta freistin. Sama leinkja verður brúkt, sum varð brúkt í sambandi við tilmeldingina. Hon er at finna á heimasíðuni hjá Fólkaheilsuráðnum.
Málið er at fáa flokkar frá 5. til 10. flokk at binda
seg til at halda sigarettunum burtur í ein mánað. Kunnu vit tað? Klára vit at
eggja næmingunum til ikki at roykja, meðan kappingin er? – Tað verður spennandi
at hoyra frá tykkum.
leinkja til afturmelding frá skúlunum: https://www.surveymonkey.com/s/622DXRJ


text:
Økið við komandi Virknis- og Umlættingardeplinum er 2.928 fermetrar til støddar, og sjálvur bygningurin verður 481 fermetrar. Pláss verður fyri átta umlættingarplássum, eins og deplilin skal hýsa heimabúgvandi børnum úr nærumhvørvinum eftir skúlatíð.
Bygningurin er soleiðis háttaður, at møguleiki verður fyri at broyta innrætting og virksemi, um tørvur einaferð skuldi verið á hesum.
Hátíðarhaldið byrjaði klokkan 17 hósdagin, so flest møgulig fólk høvdu møguleika fyri at luttaka í tiltakinum. Talið av luttakarum mundi liggja um eini hundrað.
Áðrenn landsstýriskvinnan í almannamálum, Annika Olsen, fekk handað spakan, segði Barbara Mikkelsen, leiðari á Byggideildini á Landsverk, nøkur orð um verkætlanina.
Hon upplýsti, at bygginevndin við støði í arbeiðssetninginum var komin til ta niðurstøðu, at verkætlanin skuldi fevna um ein virknis- og umlættingardepil fyri børn og ung í Føroyum við serligum avbjóðingum, umframt átta umlættingarpláss.
Borgarstjórin á Sandi, Brandur Sandoy, segði seg frøast um, at Sandoyggin nú eisini fer at kunna bjóða eitt virknis- og umlættingartilboð fram í oynni og Føroyum annars.
Eftir hetta hevði ráðgevarafyritøkan Kontrast, ið hevur teknað og prosjekterað bygningin, eina framløgu, har greitt varð frá bygninginum og tí virksemi, sum har verður.
Verkætlanin varð boðin út í februar 2015, har Sp/f VD við Valbirni Dalsgarð hevði lægsta boðið.
Kostnaðarætlanin er umleið 14,2 krónur, og nýggi depilin á Sandi skal eftir ætlan takast í nýtslu á heysti í 2016.


text:
Ongar vørur
Sum gamla orðatakið sigur, neyð lærir nakna kvinnu at spinna.
Í meir enn túsund ár hava føroyingar yvirlivað ótemjandi veðurlag í rokmikla Norðuratlantshavinum. Óvissar forsøgnir fyri gerandisliga lívið hjá føroyingum - hvørt ein var fiskari, bóndi ella annað - hevur altíð borið við sær fjølbroyttar avbjóðingar. Hetta hevur gjørt føroyingar til serfrøðingar í at gagnnýta nátúrliga tilfeingið, sum er til taks. Her hava teir góðu 70.000 seyðirnir, ið ganga á biti á teim átjan oyggjunum og enn bera av í tali við einum góðum triðingi av fólkatalinum, víst seg at vera ein serstakliga gagnligur samgongufelagi ígjøgnum árini. Hesir ullintu vinirnir hava veitt ein týðandi fyrimun í dystinum um yvirliving eins og íblástur til aldargomlu siðvenjuna at spinna ull til tógv, binding og seyming - ein siðvenja, ið snýr seg um at fáa sum mest burtur úr tí ráa tilfari, sum er til taks.
Henda ríka søgan er byggisteinurin undir Navia, ið savnar sína føroysku ull frá staðbundnu bóndum landsins. Alt byrjaði við stjóranum Óla Kristian á Torkilsheyggi - ein endurnýggjari innan føroyska tógv- og ullaframleiðslu, sum í dag gongur í fótasporunum hjá langommu og langabba sínum. Navia varð stovnað sum partur av eini handilsskúlaverkætlan og byrjaði sum eitt lítið virki við tveimum túsundkrónuseðlum í eginpengingi. Í dag er Navia ein av leiðandi fyritøkunum innan tógv- og ullavinnu í Føroyum, eins og hon er kend á útlendska marknaðinum við útbreiðslu til fleiri lond altjóða.
Vørulisti felagsins er víður, og inniheldur Navia tógv eina blanding av avstralskari lambsull, shetlendskari og føroyskari ull eins og bummull og silki, og fevnir um 1-tráðað, 2-tráðað og 3-tráðað tógv, hosutógv eins og rátt føroyskt tógv. Navia troyggjurnar taka um somu tíð íblástur frá gomlu føroysku mynsturmentanin, samantvinnað við nútímans stílrákini, ið gera um seg.
Kundagrundarlagið hjá Navia fevnir um allar aldursbólkar, frá børnum til tey eldru, og sniðgevingin er nágreiniliga miðað eftir teim ávísu aldursbólkunum.
Ein onnur vørulinja hjá Navia er sermerkta Bindibókin - ein røð av sniðum og mynstrum, ið eru sett saman av einum toymi av lokalum bindikonum, ið eisini fevna víða um við atliti til egna bakgrund, frá fiskavirkisarbeiðarum til vælútlærdar sniðgevar, eins og aldur, frá 15 til 84. Tær fáa eina ásetta uppgávu, ið síðani verður framleitt við hond. Sniðgeving teirra verður myndað og vald burtur úr til stórframleiðslu eins og seld fyri seg. Mynstrini verða niðurskrivað og umsett til fleiri mál, íroknað danskt, svenskt, enskt og íslendskt.
Navia er errið av og leggur dent á at gagnnýta tey evnaríku fólkini, sum eru um felagið, runt um alt landið.
Í mun til føroysku ulluna er tess ríka innihald av lanolin um somu tíð eitt sermerki, ið ger tógvið og troyggjurnar vatnfrávísandi. Lanolinið svinnur tó undir longdari vasking eins og vanligum sliti. Við hesum í huga framleiðir Navia sítt egna vørumerki av ullasápu til maskin- og hondvask, ið inniheldur lanolin, og sum bæði viðger og reinsar vøruna.
Vit vóna, at tær dámar vørur okkara, og ert tú vitjandi heima á klettunum, hygg endiliga framvið og gagnnýt tax-free møguleikan í handlum okkara!


text:
Jólini eru søt, vøkur, poetisk og ikki so lítið vandamikil her hjá okkum á listablogginum. Tí aftur í ár bjóða vit saman við einum av okkara fremstu yrkjarum lesarum okkara til ársins lyrikkjólakalendara. Aftur í ár ber til hjá okkum øllum at sameina tey kommersiellu forbrúksjólini við dýpd og innhugsni. Vit avdúka ikki fyrr enn í morgin hvør ársins yrkjari er, men vit lova at halda góða stílin frá hinum árunum og tað sigur ikki so lítið. Tí nakrar av bestu føroysku yrkingunum eru bornar í heim gjøgnum jólakalendaran á listablogginum. Í 2010 var jólakalendarin myndaður av stóru yrkingini hjá Carl Jóhan Jensens store digt “Myndir á eini óhildnari framsýning” og í 2011 var tað Sissal Kampmann og hennara “Endurtøkur”, sum til okkara stóra stoltleika, vórðu givnar út í bók.
Lesið yrkingajólakalendararnar her:
Jólakalendarin 2010
Jólakalendarin 2011
Tað ger okkum ómetaliga fegnar, at vit aftur í ár fara at vakna hvønn morgun til eina poetiska uppliving dagliga fram til jóla, og vit gleðast um, at tað bar til aftur í ár. Vit takka av fullum hjarta Carl Jóhan Jensen, Sissal Kampmann og ársins yrkjara fyri teirra avrik.


text:
Kristina Háfoss fer á tingfundinum komandi mikudag, at spyrja Jørgen Niclasen hvat hann fer at gera við tær tollforðingar ið eru, tá vøra ið er virðisøkt í Føroyum verður útflutt
Munnligur fyrispurningur til Jørgen Niclasen, landsstýrismann í tollmálum, um at fáa burtur tollforðingar, tá vøra, ið er virðisøkt í Føroyum verður útflutt
1. Hvat hevur landsstýrið í hesum valskeiðnum gjørt fyri, at fáa burtur tollforðingar fyri útflutningi av vøru, ið er virðisøkt í Føroyum?
2. Nær væntast verandi handilssáttmáli við ES at verða dagførdur?
3. Metir landsstýrismaðurin at møguleiki er fyri, at fáa burtur tollforðingar í verandi ES sáttmála í næstum?
4. Hvørjar samráðingar eru í gongd um toll- og skattaavtalur og fríhandilsavtalur við onnur lond ?
Viðmerkingar
Føroyar hava tørv á, at fáa betri handilsavtalur og toll- og skattaavtalur við ES og onnur lond.
Eitt nú hevur verandi sáttmáli við ES tollforðingar, tá umræður virðisøktari og meirvirkaðari fiskavøru. Ítøkiliga er hetta í løtuni ein forðing fyri tey feløg, ið ynskja at niðursjóða makrel v.m., og flyta hesa vøru á ES marknaðin. Tí eyka tollur á 25% verður eitt nú álagdur niðursjóðaðan makrel, um hesin verður seldur og fluttur úr Føroyum á ES marknaðin.
Okkurt felag kann nú koma uttanum hesa forðing við at keypa felag, ið er innanfyri ES-marknaðin, har føroyskur makrelur v.m. síðan kann verða niðursjóðaður. Hetta er gleðiligt og eitt stórt frambrot fyri føroyskt vinnulív og føroyingar.
Tað er tó alneyðugt at vinnan eisini fær møguleika at meirvirka vørur í Føroyum, og flyta hesa á ES-marknaðin, uttan at verða rakt av stórum tolli.
Vit eiga at virka fyri, at fáa støðugt størri virðisøking av rávøru okkara. Skal hetta geva meining fíggjarliga, má tað verða møguligt at meirvirka vørur í Føroyum, og at útflyta hesar á marknaðir, uttan at verða áløgd eyka toll.
Fyri at fáa lýst, hvat landsstýrið hevur gjørt við málið í hesum valskeiðnum, og hvat ætlanin er at gera, verða hesir spurningar settir landsstýrismanninum í fíggjarmálum.
Á Løgtingi, 6. februar 2015
Kristina Háfoss
Løgtingskvinna fyri Tjóðveldi


text:
Eg havi fingiš hųvi til at siga nųkur orš, nś kavarin og myndamašurin Ingi Sųrensen er komin so langt, at hann gevur śt sķna persónligu og upplżsandi myndabók um Fųroyar undir vatnskorpuni.
Taš er voršiš so vanligt ķ seinastuni at ummęla bųkur nęstan įšrenn tęr eru komnar śt. Taš fari eg ikki at gera ķ dag, al tann tķš, eg ikki havi nęrlisiš bókina.
Men umbošandi ein av teimum stovnum, sum hevur valt at stušla hesi forkunnugu śtgįvuni, kann eg siga, at taš er ein spennandi heimur, sum Ingi Sųrensen letur upp fyri okkum.
Hugaheimur viš havbotnin
Taš er ikki óvanligt fyri fųroyingar at hava sķn hugaheim ķ sjónum og nišri viš havbotnin. Havi eg skilt fiskimenn og śtróšrarmenn rętt, so livir hugurin lķka nógv undir vatnskorpuni sum teir liva lķviš oman į henni.
Taš hevur mangan veriš įhugavert at hoyra menn greiša frį ųllum tķ, sum teir hava lęrt um havbotnin og um lķviš ķ sjónum. Tį hevur tś ręttiliga fingiš hylling į teirra hugaheimi.
Hóast teir kanska ongantķš hava veriš śti ķ į fiskileiš, so hava teir vitaš so at siga alt um havbotnin, hvųnn kneysa og stein, og teir hava eisini vitaš alt um feršingarlagiš hjį teimum fiskaslųgum og djórum ķ sjónum, sum teir hava roynt eftir.
Fyri teir er vitan um skap og lķv undir vatnskorpuni sera umrįšandi.
Framsóknir froskmenn
Vit hava eisini bęši yrki og ķtriv undir vatnskorpuni. Kavarayrkiš er eitt og froskmannaķtrótt eitt annaš. Hugsi, at hvųr einasti ein, sum luttekur ķ hesum, er bergtikin av lķvinum ķ sjónum. Taš er nógv meira fjųlbroytt enn vit landkrabbar duga at hugsa okkum, og taš er altķš spennandi at sķggja film ella myndir, sum eru tikin ķ sjónum.
Litirnir eru fjųlbroyttir, lķviš er margfalt, viš bęši plantum og djórum. Slķkar upplivingar vķška sjónarringin um okkara rķku nįttśru, og tann, sum eina ferš hevur feršast undir vatnskorpuni, fęr mangan hug til at kanna hendan heimin gjųllari.
Eina ferš fingu vit eitt froskmannafelag ķ bżnum, Tórshavnar Froskmannafelag. Eitt undangongufelag į so mangan hįtt ķ Fųroyum viš mongum eldsįlum ķ leišsluni og ķ limaskaranum.
Teir lųgdu nógv fyri. Kavašu bęši her og har og allastašni og luttóku ķ kappingum so langt burturi, sum į Cuba. Teir įtóku sęr eisini neyšugar arbeišsuppgįvur į sjónum. Onkur teirra fekk kanska sum froskmašur fyrsta ķblįsturin til eitt lķvsstarv antin viš havbotnin ella omansjóvar.
Vil eggja til kaving
Ingi Sųrensen vil viš bókini, sum her veršur lųgd fram, geva lesarunum eina livandi mynd av lķvinum ķ havinum kring Fųroyar.
Gjųgnum fotolinsuna hjį kavaranum veršur lesarin tikin viš nišur ķ tann gįtufųra undirsjóvarheimin og fęr lut ķ sųgum um sjįldsom landslųg, sjįldsamar verur, fiskar, plantur og gloymd skipsvrak.
Hugsanin viš bókini er at lata dyrnar upp fyri tżšandi upplżsingum um lķviš ķ Noršurhųvum.
Ingi hevur eisini eina hugsan um, at bókin kann vera viš til at eggja bęši fųroyingum og śtlendingum at kava viš Fųroyar, og at hetta fer at koma feršavinnuni vęl viš. At vķsa, at Fųroyar kunna gerast eitt satt kavaraparadķs hevur veriš ein tżšandi partur aftanfyri verkętlanina.
Fųroyaleišin er vakstrarųki hjį tżšandi fiskaslųgum og plantuslųgum. Fųroyaleišin er eisini ųkiš, har tżšandi havstreymar mųtast og eitt tżšandi vegamót ķ sambandi viš tķšarinnar vešurlagsbroytingar.
Vónin hjį śtgevaranum er, at hendan bókin veršur ein fleirfaldur fongur fyri bęši fųroyingar og śtlendingar.
Fari at ynskja Inga til lukku viš verkinum og góša eydnu viš įtakinum.
Jógvan Arge
---


text:
Drykkjupeningur
Hvussu nógvan drykkjupening skalt tú lata á matstovuni, í hýruvogninum ella á gistingarhúsinum? Tað er rættiliga ymiskt, hvat verður væntað í ymisku londunum, og her á síðuni fært tú hjálp til uttanlandsferðina.
Ferðamannaskip
Á nógvum ferðamannaskipum er drykkjupeningur kravdur og roknaður uppí prísin. Drykkjupeningurin verður sjálvvirkandi kravdur, antin tá ið ferðin byrjar ella endar. Talan er vanliga um 6-15 USD um dagin. Heldur tú teg hava fingið eina serliga góða tænastu frá einum starvsfólki umborð, kanst tú lata viðkomandi drykkjupening beinleiðis.
Ymiskar mentanir
Ymisku mentanirnar í heiminum síggjast eisini aftur í mátanum, sum drykkjupeningur verður latin. Nógvastaðni í Asia, m.a. í Kina, Japan og Singapore, er tað ikki ein partur av mentanini at lata drykkjupening, og í ávísum førum kann tað beinleiðis vera illa dámt.
Vit hava bólkað londini í heimspartar, soleiðis at tú lættliga kanst finna upplýsingar um tað landið, tú skalt ferðast til.


text:
Summar Festivalurin steðgar stóra palli
Hóttandi illveður av ringari ætt ger, at Summar Festivalurin letur stóra pall aftur. Konsertir verða í Tjaldinum og Badmintonhøllini
Veðurforsøgnirnar fyri kvøldið eru vánaligar, og í Klaksvík er ættin keðilig og liggur beint inn á stóra pall. Roknað verður við vindi og nógvum regni alt kvøld.
Hetta hevur við sær, at fyrireikararnir av Summar Festivalinum hava latið stóra pall á Vágsbøi aftur, og tann minni pallurin á Torginum verður eisini steðgaður.
Konsertir verða í stóra Tjaldinum og í Badmintonhøllini.
Fyrsta konsertin verður kl. 15.00 í Badmitonhøllini, tá ið Kular Røtur og fleiri hava barnakonsert. Klokkan 16.00 verður fyrsta konsertin í Tjaldinum.
Nærri skrá fyri dagin kemur seinni.


text:
Havsins svávulsyndarar skulu í gapistokkin
Í framtíðini verða nøvnini á reiðaríum, sum dálka ólógliga í Danmark við svávuli í brennievni sínum, almannakunngjørd. Umhvørvis- og matvørumálaráðharrin fer við einum nýggjum lógaruppskoti at gera tað møguligt at leysgeva nøvnini á reiðaríum, sum dálka luftina við ikki at halda marknavirðini fyri svávulinnihaldi í brennievninum í skipum sínum.
”Øll skulu halda mørkini fyri innihaldi av svávuli í brennievninum. Hetta er gott fyri umhvørvið og heilsuna hjá menniskjum, og tað skapar eins kappingarkor innan skipaferðsluna. Umráðandi er við einum sterkum signali til tey, sum bróta lógina um, at svávuldálking ikki verður góðtikin”, sigur Esben Lunde Larsen, umhvørvis- og matvørumálaráðharri.
Ráðharrin fer at broyta lógina, so møguligt verður at almannakunngera nøvnini á teimum reiðaríum, sum bróta reglurnar í donskum sjógvi. Hetta skal fáa reiðaríini at hugsa seg um eina ferð aftrat, áðrenn tey royna at spara pengar við at sigla við ólógligum dálkandi brennievni.
Esben Lunde Larsen hevur biðið Umhvørvisstýrið um at fyrireika eitt lógaruppskot, sum skal leggjast fram í oktober. Tá lógin er samtykt, skal hon geva myndugleikunum heimild til at almannakunngera nøvnini á reiðaríum, sum verða avdúkað í ikki at halda svávulkrøvini í donskum farvatni.
Felagið hjá donskum reiðaríum, Danske Rederier, sigur í eini viðmerking, at felagið tekur fult undir við uppskotinum.
Kelda: maritimedanmark.dk


text:
Kommunala dagstovnaøkið fevnir um dagrøkt, vøggustovur, barnagarðar og frítíðarskúlar.
Tað stendur øllum børnum í kommunalari skipanini í boði eitt væl skipað pedagogiskt umhvørvi, har støði verður tikið í tí einstaka barninum.
Hevur eitt barn tørv á eyka stimbran ella eru aðrir trupulleikar í styttri ella longri tíð, ber til at skipa serstøk pedagogisk tiltøk á stovninum, ið taka hædd fyri hesum.
Í hesum sambandi kann Sosiala Deild veita ráð og vegleiðing, og í serstøkum føri játta eyka normering í eina tíð.
Stovnsleiðarin vendir sær til Sosialu Deild um hetta.
Almannastovan
Um kommunalu tilboðini ikki verða mett at nøkta tørvin hjá barninum, ber til at fáa eitt ansingartilboð gjøgnum Almannastovuna, sum eisini veitir hjálp, tá børnini ikki longur eru fevnd av kommunalu tilboðunum vegna aldur.
Sosiala Deild hjá kommununi kann leiðbeina um slíkar spurningar.


text:
Jólakonsert í Siloa
Leygarkvøldið 22. desember verður ein jólakonsert í Siloa, har Siloakórið, Hjalti Bogason og ein trio fara at syngja. Harafturat verður okkurt jólaligt tónleikastykki framført.
Silokórið hevur nú í rættiliga nógv ár havt okkurt sangtiltak fram móti jólum. Og soleiðis verður eisini í ár. Kórið fer at syngja einar 14 sangir – og er tað ein ógvuliga blandað skrá. Tey syngja stillar jólasangir, rytmiskar sangir, sangir við og uttan ljóðføri – og tey syngja bæði á føroyskum og enskum. Nógvir av sangunum eru útlendskir av uppruna, men tey syngja eisini onkrar, har bæði orð og lag eru skrivað av føroyingum. Saman við kórinum er eitt væl ljómandi orkestur. Eyðun á Lakjuni stjórnar kórinum.
Tann ungi havnardrongurin, Hjalti Bogason, sum fyri stuttum gav fløguna “Jólini ljóma” út, fer eisini at syngja nakrar sangir á konsertini í Siloa.Eisini fer ein trio við limum úr Siloakórinum at syngja ein sang. Eitt sindur av jólatónleiki frá einum lítlum orkestri verður eisini at hoyra. Eftir konsertina, sum verður 20, bjóðar kórið ein drekkamunn.


text:
Góðu tit øll. Vencil ynskir tykkum eini gleðilig jól. Óansæð, hvussu tit so hava tað við hesi høgtíð, so er tíðin komin, hóast ódnir berja landið og onkur líka haðrliga sum ódnirnar vísir, hvussu einsemið fer við menniskjum, so er tíðin komin. Jólini eru her, og hvørki garnatálg ella reyðkál ella snapsur ella annað leskiligt […]
Onkur haldari heldur kanska, at djórið, sum prýðir permuna á nýggjasta Vencili, djórið kallast ein Axolotlur, heldur átti at verið eitt jólatrøll, nú Vencil framvegis ikki er komin fram til sínar trúgvu haldarar. Og tað við góðari grund, tí Vencil hevur longu fingist til keyps í bókahandlunum í meira enn eina viku. Vit útgevarar mugu taka […]
Dagbókabløð Ebba Hentze Oddfríður Marni Rasmussen og Arnbjørn Ólavsson Dalsgarð týddu 1 At sita á einum vongi høgt uppi. Trygd og ótti fyri at detta ígjøgnum óskygt myrkur ímóti mánans rísandi ljósi á vatninum, knúsa speglið og doyggja móti hørðum sorta. Løgnir fiskar fara at koma og eygleiða eina friðarspillu. Tað storknaða voksið sleppir […]


text:
25. Aug 2017
Úttøkur til estetisku kappingarliðini verður sunnudagin 27. august í Fimi vestur. Pinkur og smágentur (8 til 12 ár) møta kl. 12.30 og eru lidnar kl. 14.30. Gentur og kvinnuunglingar (12-16 ár) møta kl. 14.00 og eru lidnar kl. 16.00. Treyt fyri, at íðkari kann...
20. Aug 2017
Lýst verður við liðum og venjingartíðum fyri fimleikaárið 2017/2018 í næstum. Árliga tilmeldingin hjá Fimleikfelagnum Ljósinum verður latin upp leygardagin 26. august. Tilmeldingin fer fram umvegis heimasíðu felagsins. Fimleikurin fyri breiddarlið byrjar eftir ætlan mánadagin 4. septembur. ...
10. Aug 2017
Hevur tú hug at royna teg til kappingarlið og fyrireikingarlið í amboð fimleikaárið 17/18?So er at møta til úttøkuvenjing týsdagin 15. august í Fimi. Úttøkuvenjingarnar eru hesar dagar og tíðir: Bólkur Týsdag 15/8 ...
12. Jun 2017
Hevur tú hug til at íðka estetiskan kappingarfimleik?Kom so til venjing, vit gleða okkum at síggja teg :) 24. juni verður úttøka í Fimi vestur hjá kvinnuliðnum Hydra. Úttøkurnar hjá pinkum, smágentum, gentum og kvinnuunglingum vera í august, og nærri kunning kemur seinni. Tilmelding...
28. Mai 2017
Í hesum døgum er kvinnuliðið Hydra hjá Ljósinum í Finnlandi, har tær hava luttikið í HM í estetiskum fimleiki. Hetta var síðsta kapping hjá teimum hetta fimleikaárið, og endaði tað við sera góðum úrsiti. Í oktobur í fjør fingu íðkararnir...
16. Mai 2017
Ársaðalfundur felagsins verður í ÍSF-húsinum týsdagin 30. mai kl. 19.00. Skrá sambært viðtøkum felagsins. Innkomin mál skulu vera nevndini í hendi í seinasta lagi 20. mai. Allir limir, bæði íðkandi og hvílandi, yvir 15 ár eru vælkomnir. Vónandi síggja vit fleiri til aðalfundin. Fimleikafelagið Ljósið...
03. Mai 2017
Kom og ger summarfimleik frá 8. mai til og við 16. juni. Øll eru vælkomin. Einasta tú skal gera er at møta upp til fyrsta venjingartíma og hava kvittan við fyri at luttøkugjaldið er goldið. Luttøkugjaldið skal rindast á konto felagsins í Suðuroyar Sparikassa 9870-998.412.8....
23. Apr 2017
Í dag hevur aftur kapping verið í Bylgjuni í Runavík, har kappast var í einstøkum amboðum. Ljósið hevði 4 pinkur og 4 piltar við í kappingini. Sum heild kann sigast, at íðkararnir í Ljósinum kláraðu seg væl, tí hetta var fyrsta kapping hjá nøkrum...


text:
Vanligar sølu- og handilstreytir hjá Formula PF.
1. Alment:
Vanligu sølu- og veitingartreytirnar niðanfyri eru galdandi fyri allar veitingar, sum P/F Formula (hereftir nevnt Formula) letur, uttan so at
vikið verður frá teimum heilt ella partvíst við aðrari skrivligari avtalu.
Serligar keypstreytir ella serstøk krøv til tað keypta frá keyparans síðu, sum til dømis eru nevnd í vanligu keypstreytunum hjá keypara, í
bílegging ella staðfestingarskrivi hjá keypara, eru ikki bindandi fyri Formula, uttan so at Formula skrivliga hevur váttað at ganga undir nevndu serstøku
treytir.
2. Handilstreytir
Um ikki annað er avtalað fer sølan fram við gjaldstreytuni kontant. Í ávísum førum, og eftir nærri avtalu við Formula, ber til at keypa uppá kreditt. Søla við kreditti hevur altíð gjaldstreytina 21 dagar.
Ognarrættur er hjá Formula inntil vøran er fult goldin
Um kundi ikki hevur gjørt vart við seg innan gjaldfreistin er farin, er fakturi roknaður sum góðtikin. Møguligar klagur skulu fráboðast áðrenn gjaldsfreistin er farin.
Allir prísir á vørum og tænastum frá Formula eru uttan MVG.
Formula heftir ikki fyri triðja part, uttan so at hettar er tilskilað frammanundan.
Formula hjálpir fegið sínum kundum at loysa møguligar avbjóðingar og trupulleikar. Tað kemur fyri, at trupulleikaeyðkenni (symptom) vísa seg í skipanum og útgerð, sum eru útvegaðar av Formula, men trupulleikarnir eru íkomnir orsakað av árinum frá triðja parti. Vísir tað seg, at trupulleikar eru orsakað av triðja parti, og tað ikki greitt er tilskilað frammanundan, at triði partur borgar fyri loysn av trupulleikanum, tá tilskilar Formula sær rætt til at senda rokning fyri brúktu tíðina og tilfar. Er útgerðin/loysnin fevnd av garanti frá einum av okkara undirveitarum, so verða umvælingar sjálvandi loystar eftir treytunum hjá hesum undirveitarum.
3. Loyvisavtala (licensavtala).
Formula heldur seg til galdandi siðvenju í KT vinnuni um vavið av loyvi til ritbúnað.
Við keypi av loyvi (licensi) fær keyparin loyvi at brúka eitt avrit av loyvinum (licensinum) til egna innanhýsis nýtslu. Loyvið (licensurin) kann ikki seljast víðari ella gevast øðrum til nýtslu.
Formula brúkar harumframt galdandi siðvenju í KT vinnuni, har tilskilað er at Formula ikki veitir rakstrargaranti, garanti fyri mista inntøkur ella tap, upplýsingarmissi ella øðrum fíggjarligum missi hvørki beinleiðis ella óbeinleiðis, forstaði ella undir forstaðið.
Í samband við søla av ritbúnaði hjá triðja parti, tá eru treytirnar sambært treytunum hjá veitarunum.
4. Loyvistrygging (Software Insurance)
Skipanir verða áhaldandi mentar, so tær í framtíðini eisini virka skynsamt við atliti til tekniskar broytingar, ið altíð koma eins væl og broytingar í lógarverki annars.
Loyvistrygging (software insurance) tryggjar skipaninir ímóti broytingum í skipanum, sum td Windows, SQL, osfv. Skipanirnar verða eisini loypandi mentar og dagførdar við tí fyri eygað, at gera arbeiðsgongdir og virksemið smidligari, og harvið virkar fyri at arbeiðið kann fremjast munabetri.
So leingi rindað verður fyri loyvistrygging (software insurance) gevur tryggingin kundanum rættindi til nýggjastu útgávu av skipanini. Tó skal gjaldast fyri arbeiðið at dagføra hana, og ein dagføring skal altíð umbiðjast.
Loyvistrygging (software insurance) í samband við søla av ritbúnaði hjá triðja parti, eru sambært treytunum hjá veitarunum.
Prísurin fyri loyvistrygging (software insurance) er altíð ein prosentbrøkur av listaprísinum. Loyvistrygging verður roknað av fulla loyvisvirðinum og er kravd fyrsta árið. Eftir hetta kann hon uppsigast til 1. januar í einum ári við tríggjar mánaða freist.
Viðvíkjandi leiguloyvum er sama uppsagnartíð galdandi sum við loyvistrygging, tvs hesi kunnu uppsigast til 1. januar í einum ári við tríggjar mánaða freist.


text:
- Tíðindi, mentan og ítróttur
Garðalíð: Mistak at leingja sáttmálan við reiðarar
Tak niður
Meðan øll onnur í samfelagnum fara eftir hægri løn, so er ræðandi at síggja, at manningarnar nú skulu gjalda sín stóra part av rokningini fyri kvotur, ið reiðarar keypa á uppboðssølu.
Tað sigur Annfinnur Garðalíð, formaður í Skipara- og Navigatørfelagnum, sum kennir seg drignan uppá tráð av politisku skipanini.
Felagið longdi herfyri sáttmálan við Reiðarafelagið, soleiðis at hann nú ikki kann sigast upp fyrr enn 31. januar næsta ár at fara úr gildi 1. apríl.
-Men sæð í bakspeglið var tað eitt mistak, staðfestir Annfinnur Garðalíð.
Eisini Fiskimannafelagið er farið at kanna, hvat felagið kann gera við støðuna, nú reiðarar draga uppboðssølugjaldið frá, áðrenn manningin verður avroknað.
Sambært Jan Højgaard valdi Fiskimannafelagið at leingja sáttmálan við Reiðarafelagið, tí tað gevur onga meining at fara í samráðingar um nýggjan sáttmála, meðan óvissurnar í nýggju fiskivinnulóggávuni eru so nógvar.
-Men verður hendan støðan, har reiðarar draga uppboðssølugjaldið frá, framvegis galdandi, so vil tað elva til eina øgiliga orrustu til komandi samráðingar, sigur Jan Højgaard.
Hoyr innslag og samrøðu við Annfinn Garðalíð við at trýsta á pílin undir myndini
Sí eisini


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
1. mai-hald í Vestmanna
29.04.2015
Eisini í Vestmanna verður altjóða arbeiðaradagurin hildin, ið er nú fríggjadagin 1. mai. Tiltakið verður kl. 16 í gomlu sýslumanshúsunum á Bakkavegi.
Tað eru Vestmanna Arbeiðarafelag og Norðstreymoyar Javnaðarfelag, ið skipa fyri.
Røðarar verða Suni Simonsen, formaður í Føroya Handverkarafelag, og Rigmor Dam, løgtingskvinna.
Jens Marni Hansen fer at stíla fyri tónleikinum og syngja og spæla nakrar sangir.
Fundarleiðari verður Hilbert Elisson, formaður í Norðstreymoyar Javnaðarfelag.
Hetta er aðru ferð, at 1. mai verður hildin í Vestmanna. Fyrstu ferð var í fjør, tá fitt av fólki komu saman í góðveðrinum at lýða á. Tá var haldið í túninum uttanfyri, men hesi ferð er væntandi, at vit verða innandura í nýumvældu og rúmligu sýslumanshúsunum. Ein heitur kaffi- ella temunnur við kakubita verður afturvið.
Øll eru hjartaliga vælkomin
Vestmanna Arbeiðarafelag og Norðstreymoyar Javnaðarfelag
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Eysturoyartunnilin verður 11 kilometrar langur og saman við Sandoyartunnlinum kostar verkætlanin tilsamans 2,6 milliardir krónur.
93 ára gamli Jákup Mikael Mikkelsen á Toftum sigur, at tá hann var smádrongur var eingin brúgv á Toftum, og tí varð róð umborð á postbátin. Fyrsta brúgvin varð gjørd í 1928. Jákup Mikael sigur, at øll tey fyrstu árini hann minnist fór postbáturin til nógvar bygdir eftir at hann hevði verið á Toftum. Hann fór til Glyvrar, Søldarfjarðar, Skála, Strendur, Selatrað, Oyrar, Hvalvíkar, Hósvíkar, Kollafjarðar, Kaldbaks og síðani til Havnar. Tað tók tað mesta av einum degi at fara til Havnar tá. Tá Eysturoyartunnilin er liðugur verða tað bara nakrir fáir minuttir at koyra til Havnar.
Sigurd Lamhauge, verkfrøðingur, er ein av teimum í byggileiðlsuni hjá NCC, sum ger Eysturoyartunnilin. Við honum fara vit ein túr í Eysturoyartunnilin av Hvítanesi. Fyri at geva eitt dømi um støddina á Eysturoyartunnlinum, sigur Sigurd, at vanligir lastbilar skulu gera 150.000 túrar við gróti úr tunnlinum.
Norðmaðurin Karl Kristian Ødegården byrjaði sum lærlingur í Norðoyatunlinum og nú borar hann Eysturoyartunnilin. Vit vitja hann í stýrhúsinum á stóru borimaskinuni.
Ein annar norðmaður, Reidar Trengereid, fyllir 60 ár í dag, og hann rokast av lívsins kreftum við at løða. Hann hevur ikki talið á, hvussu nógvum tunnlum hann hevur arbeitt í, men heldur at tað man vera umleið hálvthundrað.
Áðrenn farið verður oman í tunnilin á Hvítanesi, má trygdarútgerð fáast frá Høgna Joensen, sum er trygdarleiðari hjá NCC.
Sigtór Petersen frá byggifelagnum J&K Petersen, sum ger vegirnar uttan um Eysturoyartunnilin, greiðir frá vegagerðini. Hann sigur, at bæði á Hvítanesi, á Strondum og í Rókini í Saltnesi verður rundkoyring gjørd úti í sjónum.
Teitur Samuelsen, stjóri í Pf. Eystur- og Sandoyartunnlar, sigur, at alt hevur gingið sum ætlað og boriarbeiðið í tunnlinum verður liðugt fyrrapartin komandi ár og tá verður farið at bora Sandoyartunnilin.
Á Strondum vísir Kristian Stórhamar, tekniskur leiðari fyri verkætlanina hjá NCC, okkum niður í tunnilin og ikki minst ta nógv umtalaðu rundkoyringina.
Hann sigur, at Eysturoyartunnilin er ikki bara ein stór verkætlan í Føroyum. Verkætlanin Eysturoyartunnilin og Sandoyartunnilin er størsti tunnilssáttmáli, sum NCC nakrantíð hevur gjørt, og rundkoyringin í Eysturoyartunnlinum er størri enn tær í Noregi.
Dia Lamhauge er ein av verkfrøðingunum hjá Landsbyggifelagnum, sum hava eftirlit við arbeiðnum fyri tunnilsfelagið. Hann er uppvaksin í Saltangará, men býr nú í Norðragøtu. Hann er vísur í, at allar Føroyar vinna við einum Eysturoyartunnli.
Josefina Strømsten er mamman í íbúðarbarakkunum, sum standa á gamla hondbóltsvøllinum á Strondum. Har eru m.a. 24 kømur og stórur og væl útgjørdur køkur og hugnalig matstova.
Otto Dam Vang úr Leirvík koyrir dumpara og ger ymisk onnur arbeiði í tunnlinum. Honum dámar arbeiðið sera væl. Otto sigur, at vaktin er 12 tímar og teir arbeiða í 12 dagar og hava so frí í níggju dagar.
Glyvramaðurin Janus Vang hevur viðlíkahildið borivongin sum mekanikari, men nú er hann komin upp í húsið í borivogninum og borar og stýrir boringini á sínari vakt. Hetta heldur hann vera spennandi arbeiði. Landmátarin hevur gjørt kortið, sum er í telduni í borivogninum og sigur, hvar borast skal. Janus heldur, at tá hugt verður eftir ferðslumynstrinum, er tað rætt at gera undirsjóvartunnil millum Skálafjørðin og Havnina.
Jóannes Joensen koyrir eina stóra gummiged og lessar grót upp í dumpararnar. Hann hevur arbeitt í tunnli í tilsamans 28 ár, 18 ár hjá NCC og frammanundan arbeiddi hann 10 ár hjá Landsverki.
Í sendingini verður tosað við hesi fólk í sendingini:
Jákup Mikael Mikkelsen
Sigurd Lamhauge
Høgni Joensen
Karl Kristian Ødegården
Reidar Trengereid
Sigtór Petersen
Teitur Samuelsen
Kristian Stórhamar
Dia Lamhauge
Josefina Strømsten
Otto Dam Vang
Janus Vang
Jóannes Joensen


text:
Orð: Grundtvig
Týtt: Jákup Dahl
1. Sum blóman følnar, molnar sundur,
alt, ið upp rann á foldum her.
Brátt taldar eru dustsins stundir,
um enn Guðs andi í tí er.
Bert tað, sum himninum kom av,
kann blóma út um deyðans hav.
2. O, vei tær tí, sum vildi seta
lívsvón til dustsins blómutíð,
og jarðar skuggar vildi meta
við andar javnt Guðs ríki í, –
o, dáradreymar fyri hold
um ævigt lív hjá dust’ og mold.
3. Væl veri teim, sum vónir byggja
á tað, bert einglaeygað neyt,
og teim, sum móti himni hyggja
og tora fjóna heimsins skreyt. –
Tit fáa sáð frá himnabý,
sum blóma man um ævitíð.
4. So hvíl í frið, tær grøvin hýsir,
tú, dust av honum, nú er har,
sum himnaljósið ævigt lýsir
í sølunum Guðs ásjón nær,
har hann, sum kom av himni her,
í dýrdini við sínum er.
5. Um stund, tá sælur tú manst verða,
tú skoðar tað við lív og lyst,
sum ikki enn er opinberað,
men hevur dult hjá kristnum vist.
Hjá honum, sum býr himni í,
er dust sum andi alla tíð.


text:
Shepherds pie
Arbeiðsháttur
Fyrst flysir tú eplini og sker tey í eins smáar bitar og kókar tey umleið 15 minuttir. Koyr eitt sindur av salti í vatni, sum tú skalt kóka eplini í.
Meðan eplini kóka, gert tú fylluna, sum er skjót at gera. Koyr kjøtið á pannuna og steik tað eina løtu til feittið er um at loysa seg frá. Stoyt feittið frá.
Síðan koyrir tú gularøturnar og leykin á pannuna og blandar tað við kjøtinum og einum sindri av bót og vatni og tomat sós ella tomat pasta.
Umframt tað koyrir tú timian og rosemary á pannuna og letur tað síðani kóka spakuliga.
Meðan tað kókar, ætlar tú um, hvussu nógv av Worchester sós tú koyrir í. Smakkað soðið, so tú veitst, hvussu tað smakkar. Heldur tú, at tað smakkar væl, so ert tú á rættari leið.
Tá eplini eru liðug at kóka, koyrir tú eplini í ein bolla ella eitt fat, sum tú skalt brúka til at mosa tey í. Tú blandar lættimjólk, smør og egg saman og mosar tað so til eplamorl.
Tá fyllan er niðurkókað, tvs. vætan í fylluni er minkað nakað, stoytir tú fylluna í eitt fat og dekkar hana so við eplamorlinum.
Set fatið inn í ovnin í umleið 25 minuttir við 250 hitastigum.
TilfarFyllan:
Smør umleið 25 gr
Lambskjøt malið 2 kg
Tvær stórar gularøtur skornar í smáar bitar.
Ein stóran leyk ella tveir smáir leykir skornir í smáar bitar.
Rosemary og timian - eftir smakki
Hvíttleykur 4 petti
Salt og pipar eftir smakki
Worchester sós eftir smakki
Tomatpure ella tomatpasta
Høsnabót - ein terning
Eplamorl:
Tvey kilo av eplum (skotsk eplir)
mjólk
Smør
Salt og pipar


text:
Skeið er bert fyri limir í Føroya Handverksmeistarafelag og kostar 500 kr. Tað er avmarkað pláss, og hvørt felag kann í mesta lagi tilmelda seks luttakarar.
Skeiðshaldari er Peter Andersen, chefjurist hjá danska Håndværksrådet, sum umboðar smáar og miðalstórar fyritøkur í Danmark. Peter hevur drúgvar royndir í ABF 06 og luttók í at gera føroysku útgávuna.
Freistin at melda til er týsdagin 14. mars l 12.00
Spurningar kunnu sendast til marius@industry.fo ella við at ringja til Marius Thomassen á 739905.


text:
Í ár verða spennandi fyrilestrar við Walter Qvam, fyrrverandi forstjóra í Kongsberg, Tommy Ahlers, íverkseta og Graham Stewart, stjóra í Faroe Petroleum. Harafturat hevur Føroya Arbeiðsgevarafelag latið gjørt eina kanning av kappingarføri Føroya. Í løtuni verður síðsta hondin løgd á hesa kanning, sum verður løgd fram á Vinnudegnum.
Eisini verða Ársins Virki og Ársins Átak kosin.
Melda til tíðindabræv okkara, so fært tú boð beinanvegin, nærri kunning verður um Vinnudagin 2017.
Ársins Átak 2016 var SheepView, sum síðan hevur vunnið nógvar aðrar virðislønir.


text:
Spøluti úlvfiskur (úlvfiskaættin)
Lycodes seminudus Reinhardt, 1837
Stødd: Spøluti úlvfiskur verður upp í 52 cm langur, vanliga 25-40 cm.
Dýpi: Hann er botnfiskur á bleytum botni úr 130 metrum niður á 1400 metrar, men mest úr 200 metrum niður á 600 metrar. Sjógvurin, har hann er, er altíð kaldari enn 0°C.
Litur: Liturin er broytiligur, brúnligur, javndimmbrúnligur, ella næstan svartur. Oftast eru 5-8 stutt, ljóstgrálig bond um bakið og niður á síðurnar. Ofta er eisini slíkt band um nakkan. Bondini eru bein á skák frameftir í beinari linju, boga ikki frameftir, sum á onkrum úlvfiskum. Hann hevur myrkt royggj við tøttum, svart-brúnum blettum.
Teinar: U 20-21 (19-22).
Lýsing: Spøluti úlvfiskur er langur, smidligur fiskur. Hæddin á fiskinum við gotið er umleið 9-11% av heildarlongdini, og longdin av gronini aftur til gotið er 48-52%. Uggafjøðurin er um 10-12% av heildarlongdini. Hann hevur heilt smáar búkfjaðrar heilt frammi undir øsinum. Hann hevur eina striku mitt eftir síðuni. 96 ryggjargeislar. Hann er smáskrubbutur fram á hálvan fiskin. Ryggfjøðurin og gotfjøðurin eru roðsluleysar.
Spøluti úlvfiskur hevur rættiliga stórt høvd, 24-25,5% av heildarl ongdini . Hann hevur heldur flata gron. Hann hevur ikki stert, men ryggfjøður og gotfjøður ganga saman í ein spíss aftast á sporlsendanum.
Eyðkenni: Hevur eina striku. Beinu bondini. Roðsla er frá gotinum og aftureftir.
Týdningur: Spøluti úlvfiskur hevur ikki vinnuligan týdning.
da: Halvnøgen ålebrosme, en: Longear eelpout, fr (Can.): Lycode à oreilles, ís: Hálfberi mjóri, no: Storhodet ålebrosme
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
6. umfar í dart var í Miðvági seinasta leygardag
ítróttur20-01-2018 - 13:10 - Jóanis Nielsen
6. umfar av FM-kappingunum í dart var í Miðvági leygardagin 13. januar.
Hjá monnum vóru 46 luttakarar, tað mesta í nýggjari tíð, meðan kvinnurnar bert vóru 7 í tali.
Menn
Orsøkin til, at luttøkan hjá monnum var met stór, var helst, at tann leikarin, ið fekk flest stig burtur úr báðum kappingunum henda dagin, tryggjaði sær luttøku í Iceland Open á páskum. Kanska var tað eisini tí, at so mikið sum 19 180’arar komu henda dagin.
Orsakað av stóru luttøkuni vóru nógvir bólkar, har leikararnir vóru javnt sterkir og spenningur var í fleiri bólkum líka til tað síðsta, um, hvør kom víðari til A-bólkin og hvør mátti í B-bólkin. Flestu av hægst styrkismettu leikarunum megnaðu at koma í A-bólkin, men tað vóru bert tríggir, ið komu víðari sum 1’arar.
B-bólkurin
Av tí at bert 16 sleppa í A-bólkin, gjørdist B-bólkurin eisini rættuliga sterkur. Menn sum Ólavur Ellingsgaard, Jørgen Meitilberg og Jan Erik Fjallstein náddu ikki eingang fjórðingsfinalurnar. Jón Johansen var hesaferð í B-bólkinum, men har vann hann greiðar 3-0 sigrar á Jan Erik og Hera Kallsoy, áðrenn hann í hálvfinaluni rendi seg í Oddfinn Hansen. Oddfinn gav ikki Jón nógvar møguleikar og vann greitt 3-1 og var harvið í finaluni. Í hinari hálvfinaluni hittust Kristian Joensen og Gunnar Mouritsen. Gunnar vann 3-1 og var harvið komin í finaluna. Í finaluni var Oddfinn tann stinnari og vann Oddfinn sostatt B-bólkin.
A-bólkurin
At teir flestu styrkismettu spælararnir blivu 2’arar í bólkaspælinum gjørdi, at dystirnir í 1/8-finalunum á pappírinum ikki vóru so javnir. Tó gjørdist dysturin millum Jan McIntosh og Bergur Kluftá sera spennandi. Teir máttu út í sjeynda og avgerðandi settið, áðrenn Jan megnaði at vinna 4-3.
Í 1/4-finalunum brustu fleiri av favorittunum saman og flestu dystirnir gjørdust tættir og støðið var høgt. Bjartur Olsen vann 4-3 á Esmari Mikkelsen. Jan McIntosh mátti aftur út í ein 7-settara móti Boga Isaksen, har Jan aftur vann 4-3. Eisini Remy Gaardlykke og Uni Árting brustu saman í spennandi dysti. Báðir høvdu sett uppá 14 pílar, men Remy var tann drúgvari og vann 4-2.
Jan McIntosh møtti í hálvfinaluni Peturi Thomsen. Her vann Jan greiðan 4-0 sigur. Í hinari hálvfinaluni hittust Remy Gaardlykke og Bjartur Olsen. Báðir spældu væl, men Remy var favorittur og vann eisini dystin 4-2.
Finalan var sostatt millum Jan McIntosh og Remy Gaardlykke. Tveir góðir spælarar í eini góðari finalu. Og teir máttu allan vegin út í 9. og avgerðandi settið, áðrenn ein vinnari varð funnin. Remy vann 5-4.
Beinleiðis CUP
Seinna kappingin hjá monnum er cup-dystir allan vegin uttan nakra styrkismeting, og tá spyrjast altíð áhugaverdir dystir burturúr beinanvegin. Til dømis hittust vinnarin av A-bólkinum og vinnarin av B-bólkinum longu í 1/16 finaluni. Og her megnaði Oddfinn Hansen at koppa Remy Gaardlykke. Oddfinn vann 4-2.
Í 1/8 finaluni rendi Oddfinn seg so í hin finalistin í A-bólkinum, Jan McIntosh. Men nú var eingin megi eftir í Oddfinni, sum tapti 4-0. Bogi Isaksen vann mest spennadi dystin í hesum umfarinum 4-3 móti Allan við Rætt.
Í 1/4 finaluni vunnu Uni Árting og Jan McIntosh greiðar sigrar. Esmar Mikkelsen vann í einum tøttum dysti 4-3 á Monrad Mouritsen. Í síðstu fjórðingsfinaluni hittust tveir favorittar, Petur Thomsen og Bogi Isaksen. Petur kom á odda 3-1 og sá út til at tryggja sær pláss í hálvfinaluni. Men so gjørdi Bogi eitt flott come-back, og við 19, 18 og 18 pílum vann Bogi dystin 4-3.
Nú var stórur spenningur um lutakastið til hálvfinalurnar, tí allir 4 hálvfinalistarnir kundu tryggja sær luttøku í Iceland Open. Jan McIntosh skuldi bara koma í finaluna, so hevði hann flest stig. Kom Jan hinvegin ikki í finaluna, høvdu hinir tríggir møguleikan, tí so slapp vinnarin av finaluni til Íslands.
Lutakastið førdi við sær, at Esmar møtti Boga, meðan Uni møtti Jan. Og tað blivu tvær rimmar hálvfinalur. Esmar kom skjótt á odda 3-1, men Bogi megnaði enn einaferð at gera come-back til 3-3. Men so mannaði Esmar seg uppaftur og vann 4-3. Í hinari hálvfinaluni løgdu báðir út sum eitt óløgi. Eftir 12 pílar stóð Jan á 64 og Uni 80, Jan lukkaði settið við pílum. Jan legði út aftur við 140 og 100, men allíkavæl megnaði Uni at javna. Jan legði aftur hart út í triðja settið og stóð á 38 aftaná 12 pílar, men mátti tó brúka nógvar pílar aftrat, áðrenn hann vann settið. Nú gingu kreftirnar hjá Jan undan og Uni vann 3 sett á rað. Í 6. setti lukkaði Uni við 152 og 15 pílum og vann sostatt dystin 4-2.
Finalan gjørdist sostatt eisini ein beinleiðis uppgerð um luttøku í Iceland Open. Bæði Uni og Esmar spældu væl og teir fylgdust til 3-3. Í sjeynda settið helt Esmar seg hava lukkað til 4-3, men hann rakti skeivan double, og hóast hann slapp at royna einaferð aftrat, so var konsentratiónin farin og Uni fór avstað við settinum. Uni tók eisini næsta settið og vann sostatt finaluna 5-3.
Kvinnur
Eins og hjá monnunum var luttøka í Iceland Open við í roknistykkinum. Tó kvalifisera kvinnurnar seg yvir trý vikuskiftir.
Í bólkaspælinum hjá kvinnum gjørdist beinanvegin greitt, at tveir leikarar skaraðu framúr. Liss á Fjallinum og Lýdia á Smið vunnu allar dystirnar í sínum bólki og tær báðar leiktu seg eisini fram til finaluna. Lýdia vann í hálvfinaluni 3-2 móti Joan Edvør Thomasen, meðan Liss vann 3-0 móti Gunnbjørg Dam. Alt talaði fyri eini javnari finalu, men Lýdia var klárt tann betra og vann trygt 4-1.
Lýdia á Smið var aftur í finaluni í seinnu kappingini eftir at hava vunnið á Anniku Joensen í hálvfinaluni. Hin finalisturin var Gunnbjørg Dam. Hon hevði vunnið hálvfinaluna móti Vivian Andersen. Heldur ikki í hesi finaluni lat Lýdia nakran iva verða um, at hon var besti kvinnuligi leikarin hendan dagin. Lýdia vann finaluna og fór sostatt ósigrað gjøgnum báðar kappingarnar.
D16 skipar fyri næstu kapping, ið verður á Svangaskarði 27. januar.
Úrslit:
Menn A-bólkur
1. Remy Gaardlykke (D16)
2. Jan McIntosh (HDF)
3. Petur Thomsen (D16)
3. Bjartur Olsen (ADF)
Hægst útgang: Allan við Rætt 141
Fæst pílar: Remy Gaardlykke 14
Menn B-bólkur
1. Oddfinn Hansen (HDF)
2. Gunnar Mouritsen (HDF)
3. Jón Johansen (VDF)
3. Kristian Joensen (KDF)
Kvinnur (kapping 1)
1. Lýdia á Smið (Kaldbak)
2. Liss á Fjallinum (HDF)
3. Joan Edvør Thomasen (VDF)
3. Gunnbjørg Dam (VDF)
Hægst útgang: Lýdia á Smið 69
Fæst pílar: Gunnbjørg Dam 34
Menn beinleiðis cup
1. Uni Árting (HDF)
2. Esmar Mikkelsen (Pílar & skot)
3. Jan MacIntosh (HDF)
3. Bogi Isaksen (KDF)
Hægst útgang: Uni Árting 160
Fæst pílar: Gunnar Mouritsen 15
Kvinnur (kapping 2)
1. Lýdia á Smið (Kaldbak)
2. Gunnbjørg Dam (VDF)
3. Annika Joensen (Team Sandoy)
3. Vivian Andersen (HDF)
Hægst útgang: Gunnbjørg Dam 88
Fæst pílar: Gunnbjørg Dam 23


text:
Í hesum døgum er Meira Blaustein í Føroyum at tosa um film og filmsgerð á smáum støðum í øllum heiminum. Omanfyri sæst hon saman við Bjørn Kalsø, landstýrismanni í mentamálum, við jólatræið í Norðurlandahúsinum. Meira Blaustein er útlendska umboðið í Geytadómsnevndini, og er ein av fimm, sum í kvøld skal gera av, hvør fær Geytan í 2013. Í fjør var týska Linde Fröhlich frá Nordische Filmtage i Lübeck útlendski dómsnevndarlimurin.
Meira Blaustein nýtti eisini høvið at tosa við Poul Geert Hansen, aðalstjóra í Mentamálaráðnum, um møguleikarnar fyri at tað almenna stuðlar føroyskari filmsgerð, nú tríáraskeiðið hjá Norðurlandahúsinum rennur út og eingin filmsgrunnur enn er í landinum. Poul vissaði Meira um, at útlitini eru góð fyri at Mentunargrunnurin frá og við komandi ári fær eina hóskiliga upphædd, ið verður oyramerkt til filmsgerð. Í hvørjum føri er ætlanin at trý sakkøn fólk viðmæla, tá játtað verður at stuðla filmsverkætlanum.
Á fimtanda ári skipar amerikanska Meira, sum er fødd og uppvaksin i Ísrael, fyri The Woodstock Film Festival. Býurin, sum er í fjallalendi, The Catskill Mountains, gjørdist kendur í 1969, tá Woodstock konsertin varð hildin í hesum øki, 60 míl úr miðbýnum. Í dag man kendasti tónleikastaður í Woodstock vera húsini Big Pink, har The Band og Bob Dylan spældu. Í Big Pink, sum er mitt í lítla býnum, spældi Levon Helm til hann andaðist sjúkur av krabba í fjør, 71 ára gamal. Í dag ber til at hoyra dóttrina syngja og spæla í Big Pink mitt i Woodstock.


text:
Leiðslurnar dubba seg
Við skúlaársbyrjan í fjør fóru 42 lærarar á skúlabonk at útbúgva seg í námsfrøðiligari leiðslu. Talan er um leiðslur í fólkaskúlanum og lærarar, ið hava ætlanir um at bjóða seg fram til leiðslustørv. Lesturin tekur 2,5 ár og Súsanna Olsen, námslektari á Fróðskaparsetrinum, samskipar úbúgvingina.
Fleiri lærarar í Skúlanum á Fløtum taka útbúgvingina, og Regin skúlastjóri er ein teirra. Gjáramorgunin hevði morgunsendingin viðtal við hann og námslektaran.
Hoyrið samrøðurnar her.
Kelda:
kvf.fo


text:
4 fyrimunir við NordikPensjón
Við NordikPensjón fært tú eina røð av fyrimunum.
- Tú stovnar NordikPensjón saman við tínum ráðgeva, sum kennir teg og tíni fíggjarviðurskifti
- Tú hevur fult yvirlit og gjøgnumskygni við Netbankanum
- Tú fært eina persónliga pensjónsskipan
- Tú fært Føroya bíligastu og bestu pensjón
Fá enn fleiri fyrimunir við Nordik360
Ert tú Nordik360-kundi frammanundan, er NordikPensjón kanska tað einasta, tú manglar fyri at koma eitt stig longur upp í fyrimunaskipanini og fáa ágóðan av enn fleiri ókeypis tænastum og fyrimunum.
Les meira um Nordik360.


text:
Leygardagin 25. februar kl. 14.00 skipar Treysti fyri árligu Torraheilsurenningini, sum byrjar og endar niðanfyri Klaksvíkar Sjúkrahús.
Talan er um heilsurenning, og tí er ikki neyðugt við tilmelding. Øll eru hjartaliga vælkomin at luttaka, tvs. at renna og/ella ganga. Í mun til undanfarin ár, so tiltakið broytt soleiðis, at runnið/gingið verður í 15 min. út og so venda øll heimaftur í senn og tvs. at øll koma á mál nøkunlunda samstundis.
Rutan
Byrjað veður niðanfyri Sjúkrahúsið, og so verður fari heim eftir Klaksvíksvegnum, eftir Gerðagøtu og so víðari úteftir Oyravegnum. Ein vendir so har ein er staddur eftir 15 min. og so sama veg aftur til Sjúkrahúsið har málið er.
Vegirnir verða ikki avsperraðir, og tí verður heitt á luttakararnar um at vísa stórt varsemi, meðan runnið/gingið verður. Gott hevði verið, um luttakararnir vóru í gulum vesti.
Kl. 14 - 17: Heilsucafé og opið Sjúkrahús
Sjúkrahúsið hevur opið hús millum 14.00 og 17.00, og øll eru vælkomin. – inngongd millum Norðoya Røktarheim og Klaksvíkar sjúkrahús.
Kl. 14.00 Heilsucafé
Heilsucaféin letur upp, og ymiskt leskiligt er at fáa í kantinuni.
Kl. 14.30 Heilsucaféin verður sett
Jógvan Skorheim, borgarstjóri, setur Heilsucaféina. Eftir setanina verður boðið til ymiskt heilsugott og leskiligt afturvið.
Kl. 14.00 Workshop Heilsustovan (2. hædd)
Vit máta virðir, so sum blóðtrýst, puls, iltmetting í kroppinum og blóðsukur.
Fysio- og ergoterapiin
Til ber at gera eina konditest, og at máta feittvirðið í kroppinum.
Rannsóknarstovan
Tilmelding til blóðgeva.
Kl. 15.00: Fyrilestur í Felagshøllini
Jógvan Skorheim, borgarstjóri leggur fram um nýggja Mentanarhúsið í Klaksvík.
Øll eru vælkomin :)


text:
Haukur Harðarson og Edda Jóhannesdóttir greiddu frá, hvussu íslendingar útinna ella fremja førleikameting í Íslandi
Tey bæði greiddu hendan seinna dagin frá sjálvari tilgongdini, tá førleikameting verður framd í Íslandi.Í stuttum ber til at siga, at øll tilgongdin tekur vanliga einar 6 vikur. Talan er um fýra stig.
Fyrsta stig er ein sonevnd “screening”, har umsøkjarin verður kunnaður um mannagongdir, lista við førleikamálum, umframt at umsøkjarin greiðir frá sær sjálvum. Her verður stundum ein bólkur av fakfólkum settur saman at taka sær av hesum.
Annað stig er kortleggjan av førleikum og sjálvsmeting. Á hesum stiginum er týdningarmikið, at umsøkjarin gerst varugur við, hvat viðkomandi í roynd og veru dugir. Til sjálvsmetingina verður ein checklisti nýttur. Vanligt er, at tann førleikametti undirmetir seg sjálvan á hesum stignum, tó at tað kemur fyri, at summi yvirmeta sínar førleikar. Tey løgdu í hesum sambandi dent á, at talan er ikki um nakra sonevnda discount skipan, og tí er umráðandi at fáa tey, ið skulu førleikametast, at meta rætt um seg sjálvi. Alt hetta tekur vanliga 3-4 dagar, her er talan um einar 2-4 tímar hvønn dagin. Stundum vera check listarnir tiknir heim við. Høvuðsendamálið er at fáa tann, ið skal førleikametast til at reflektera yvir støðuna sjálvur.
Triðja stig er sjálv førleikametingin. Her hevur tað stóran týdning, at tey, ið standa fyri førleikametingini hava nøktandi førleikar og álit frá skipanini sum heild. Stundum er neyðugt við fleiri førleikametarum, alt eftir, hvussu nógv ymsar sergreinar í fakinum viga. Dentur verður lagdur á, at fólk kenna seg væl, tí er førleikametingin ofta rættuliga óformell og er skipað sum eitt prát millum javnbjóðis partar. Ymsir lutir eru ofta partur av metingini, her kann talan vera um ítøkiligar lutir, myndir, tekningar osfv, har luttakarin so skal útgreina hví og hvussu hesi hanga saman. Hetta verður útint ymiskt alt eftir hvørji háttløg førleikametarin nýtir.
Fjórða stig kann vera verifisering. Hetta kemur fyri um førleikametarin metir, at tað er neyðugt at endurskoða okkurt í metingini. Hetta kemur tó sjálvdan fyri.
At enda fær førleikametti eina viðurkenning av sínum førleikum. Eftir hetta veður dentur lagdur á, at førleikametti fær nøktandi vegleiðing um sínar møguleikar víðari. Ein ítøkilig ætlan fyri hvønn einstøkan verður gjørd saman við viðkomandi. Ein slík ætlan inniheldur eitt nú skeið, tíðarkarm osfv.
Yvirlitið vísir gongdina, innihaldið og teir ymisku tættir, ið førleikameting í Íslandi fevnir um


text:
Sum eg nevndi í fyrrverandi brúðardagbók, sat eg og hugdi eftir avboðsferðum, ímeðan hárið bleiv sett á brúðardegnum. Og ja, brúðarferðin bleiv heldur ikki funnin tann dagin..
Vit høvdu bílagt okkum ferðina niður til Danmarkar týsdagin eftir brúdleypið og Sigurd skuldi til arbeiðis umleið eina viku seinni. So vit vistu at vit máttu skunda okkum eitt sindur. Men hóast eg hugdi hvønn dag, so fann eg ikki ordiliga nakað, sum hóskaði til okkara ynskir.
Náhh, týsdagurin kom og vit flugu niður til Keypmannahavnar, og skuldu sova hjá systir Sigurd. Áðrenn vit løgdu okkum, blivu vit mestsum einig í, at vit neyvan fóru at finna nakra ferð. FRÆTA! Eg sum sooo gjarna vildi sleppa at ferðast!! Men har var onki at gera, tí vit tímdu ikki at brúka eina hundans rúgvu av pengum uppá brúðarferðina, og eg fann onki bíligt. So vit komu til tað niðurstøðu, at vit heldur fóru at brúka nakrar dagar í Keypmannahavn.
Men hvaaaaat hendi soo?? (eg veit ikki hvussu tað ber til, men eg eri ofta alt for heppin!!). Eg vaknaði rættiliga tíðliga mikumorgunin og hugsaði við mær sjálvari, at eg kundi royna at hyggja eeeinaferð afturat. Kaaaanska okkurt nýtt var komið??
PÍNAKNÚTIRNAR!!! Eg lúgvi ikki…. hetta var næstan eitt av okkara ynskjum, sum stóð og rópti eftir okkum, og so var tað niðursett við 40-50%!! YES!!
1 vika til vøkru italiensku oynna SARDINIA! Íroknað var flogferð + 4 stjørna hotel við morgunmati. Ferðin var við TUI.dk og vit høvdu ferðast við hesum selskapinum fyrr, og tá nýtist man mestsum ikki at hugsa, tá man fer avstað. Bussur heintar og avheintar á flogvøllinum og koyrir til hotellið, so tað er mestsum bara at gjalda og møta upp.
So nú skuldi maðurin vakjast og kuffertini pakkast um! klokkan var um 11-12 tá eg ringdi og fekk bílagt okkum ferðina og vit skuldu flúgva longu kl.17! Haha… vit anaðu ikki ordiliga hvat vit høvdu sagt ja til, men tað veit den. Tá vit komu á hotellið og lótu hurðina upp til kamarið, fingu vit ein skelk!!
Kamarið var størri enn øll íbúðin hjá okkum í Aarhus!! OMG vit høvdu veruliga verið heppin her. Har vóru tvey wc + baðikar!!!, stova, sovi umráð, tvær altanir osf.. hetta kendist ordiliga brúðarsligt! Altso har var deiligt. Vit ordiliga slappaðu av og hugnaðu okkum í hitanum. Vit høvdu ongar ætlanir, so vit tóku tað sum tað kom. Onkran dag leigaðu vit bil og koyrdu eitt sindur runt. Aðrar dagar lógu vit bara og dasaðu ímillum máltíðirnar. Óansæð so var hýrurin á oynni bara so góður og avslappandi, at hetta smittaði av á okkum. Sardinia er ein fantastiska vøkur oyggj og har var faktiskt ordiliga romantiskt. Vit kundu ikki ynskt okkum eitt betur stað til brúðarferðina.
At fara á brúðarferð vil eg heilt sikkurt viðmæla øllum pørum. Tað hevur sum so lítlan týdning hvar man fer, men avtí at tíðin undan brúdleypið kann verða eitt sindur stressandi, so er gott ikki at loypa aftur í gerandisdagin beint aftaná. Eisini gav brúðarferðin okkum loyvi til at brúka eina heila viku uppá at minnast allar smálutirnar til brúdleypið og bara endurliva og njóta allar løturnar vit júst høvdu upplivað saman við okkar allar bestu.
Niðanfyri sleppa tit at síggja eitt hav av myndum (og her havi eg avmarkað meg). Altso har var vakurt!
At njóta eina frálíka máltíð saman við sólsetur og livandi tónleiki við vatni, kann harðliga viðmælast.
Hetta var útsýnið vit vaknaðu upp til hvønn morgun. Tað var nemliga ein privat strond, ið var tilknýtt at hotellinum.
Ein heil vika, við “datenights” 😉
Býurin var so idylliskur og sjarmerandi. Eg kundi gingið og malt har í tímar og tímar. Helst tá italiensku ísarnir eru tiltiknir.
Tað var so nógv prýði sum hekk uttanfyri, í alskins litum og skapum.
“Um eg var ein súkkla….”
Tá vit vitjaðu “pastel býin” Bosa.
Vit fóru ein súkklutúr við hesum fitta litfagra bátinum og eg var soo spent.
M&K


text:
Gávan sum varir
‘Eg keði meg!’ segði Álvur Ákason
‘Bókin er slitin, nøkur krit eru brotin og einki skil er á byggibitunum’, sigur Álvur Ákason, sum keðir seg illa eftir at jólini eru av. Jólagávurnar eru ikki spennandi longur. Omma Álv sigur, at tað er gott at keða seg, tí so merkja vit so væl alt tað stuttliga sum kemur aftaná.
Og so er! Hevði Álvur bara verið so heppin at fingið eitt ‘Meira av tí góða’-kort í jólagávu! Tað hevði komið væl við, nú allar hinar jólagávurnar longu eru ‘uppi’. Ja, tað hevði verið stuttleiki ið vardi; tí hóast pengarnir á ‘Meira av tí góða’-kortinum kunnu blíva uppi, so vara góðu minnini við - Ríkar upplivingar. Vælangandi lamb. Bacalao. Fronsk leyksúpan, Sushi, frískt djús ella eitt kamar við útsýni. Ja, tað eru gávur ið vara!
Pssst!! Omman fær eitt ‘Meira av tí góða’-kort í jólagávu. Men fortel tað ikki fyri henni! Omman elskar góðan mat - til jóla dámar henni serliga væl ræst


text:
Frķtķšartilbošiš ķ Mišvįgi er partur av eind 4 ķ Trivnašardeplinum.
Frķtķšartilbošiš heldur til ķ hųlum ķ barnagaršinum ķ Mišvįgi. Tilbošiš er ętlaš bųrnum viš menningartarni, autismu og ųšrum avbjóšingum ķ aldrinum 7-18 įr. Tilbošiš er opiš gerandisdagar aftanį skślatķš til kl. 17.00
Starvsfólk fara eftir bųrnunum ķ skślanum. Foreldur ella avvaršandi heinta sjįlvi bųrnini ķ Frķtķšartilbošnum.
Frķtķšartilbošiš er stongt halgidagar, millum jól og nżggjįr og 3 vikur ķ summarferiuni. Ašrir frķdagar verša frįbošašir ķ góšari tķš.
Endamįliš er at menna fųrleikarnar hjį bųrnunum, so tey gerast fųr fyri at mųta teimum avbjóšingum, iš lķviš ber viš sęr. Dentur veršur lagdur at hava ein skipašan
gerandisdag ķ Frķtķšartilbošnum. Arbeitt veršur viš at menna bųrnini ķ sosialum
leišreglum, soleišis at tey kunnu mennast og virka ķ felagsskapi.
Ķ Frķtķšartilbošnum er ymiskt į skrįnni, sum t.d. ymiskt ķtriv, mįla, tekna, spęla spųl, lesa sųgur og annaš, sum kann menna motoriskar og bókligar fųrleikar. Eisini verša tśrar veršar gjųrdir śt av hśsinum.
Frķtķšartilbošiš ķ Mišvįgi
Hornavegur 14
Tlf. 297428
Dagført tann 01-02-2018


text:
Bygningurin hjá Lívdini verður bygdur í byggistigum. Hetta byggistigið umfatar betonkonstruktiónir. Bygningurin liggur út til Vegin Langa í Hoyvík við sera góðum útsýni suður- og vestureftir. Tann stóri salurin kann rúma uml. 800 sitandi fólkum. Harafturat verður pláss fyri uml. 200 fólkum í ungdómssentrinum. Aftrat hesum verður kafé, umsitingarhøli, bókasavn, undirvísingarhøli og skifti- og venjingarhøli. Bygningurin er uml. 2700 fermetrar. Sí faldara um byggingina á heimasíðuni hjá Lívdini her.
Byggiharri: Samkoman Lívdin
Ráðgevarar: SNA, LBF, Steingrund Akustik, KJ Elráð og SMJ Ráðgevandi verkfrøðingar
Projektering: 2009


text:
Landsskjalasavnið Faroese National Archives
Postboks 1155
FO-110 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 06-01-2017
Á lesistovuni finnast kopi, mikrofilmar og fløgur av savnindum, ið vanliga verða nógv nýtt; eitt nú úr kirkjubókum, fólkateljingum og skiftiprotokollum.
Vitjandi á lesistovuni kunnu nýta hesi avrit. Vanliga er galdandi, at ein bert kann taka eina protokoll, eina savnseskju ella eina filmrullu í senn. Um ein ynskir at nýta tilfar, ið finnist í høvuðs- ella útgoymslu, skal ein fylla út bíleggingarseðil á lesistovuni. Starvsfólk á lesistovuni avgreiða síðani bíleggingina. Størsti parturin av tilfarinum, ið vanliga verður nýtt, er í høvuðsgoymsluni. Savnindi úr høvuðsgoymsluni verða vanliga avgreidd innan ½ tíma. Fyri savnindi, ið liggja í útgoymsluni, má roknast við at avgreiðsla kann taka upp til eina viku. Savnindi, so sum kirkjubøkur, skiftiprotokollir, skeyti- og pantiprotokollir o.l. kunnu tó ikki leggjast av.
Lesistovu Landsskjalasavnsins finnur tú á V. U. Hammerhaimbsgøtu 11 í kjallaranum. - Øll kunnu koma á lesistovu Landsskjalasavnsins at síggja og arbeiða við savnindum okkara, t.d. kirkjubókum, fólkateljingum, manningarlistum, journalum og øðrum. Tú skrivar teg inn, tá tú kemur og reglur er fyri, hvussu skjølini skulu handfarast. Meginreglan er, at tú sjálv/ur finnur, bíleggur og arbeiðir við teimum skjølum og protokollum, sum tær tørvar. Vit vegleiða teg sjálvsagt á rætta leið, um tørvur er á tí. Tað ber til at bíleggja kanningararbeiðið (skjalarannsóknir v.m.) mótvegis gjaldi.
Flestu savnindini stava frá almennum stovnum, bæði lands- og ríkisstovnum og kommunum, men eisini eru privat søvn. Savnindini fevna um tíðina frá umleið 1300 til í dag og eru í vavi góðar 5 kilometrar. Vit hava somuleiðis kort og tekningar. Partar av skjølunum verða goymd á fjargoymslu og tí kann bíðitíð vera. Øll savnindi eru ikki beinleiðis tøk fyri vitjandi, men koma undir serligar reglur um atgeingi. Í skjalasavnslógini eru ymsar ásetingar um, hvussu gomul savnindini skulu vera, áðrenn tey eru atgeingilig, og kunnu lænast á lesistovuna. Reglurnar eru millum annað gjørdar fyri at verja privatlívið hjá einstaklingum. Vanligur atgeingisfreistirnar eru: Vanlig skjøl 30 ár Persónsmál 80 ár Persónsmál kunnu til dømis vera kirkjubøkur, faðirskapsmál, starvsfólkamál, ættleiðing, fólkateljingar, rættarmál og so framvegis.
Upplatingartíðir:
Týsdag, mikudag og hósdag
kl. 13.00 - 16.00
Tlf: 340 540 (gerandisdagar kl. 10-15)
e-postur: skjalasavn@skjalasavn.fo


text:
US Coast Guard ávarar skip ímóti lasarageislum, tí fleiri skip seinasta mánaðin eru rakt av lasarageislum í Chesapeake Bay, teirra millum Maersk Kolkata. Bara mikudagin 3. mai vórðu trý handilsskip og ein loðsbátur rakt av lasarageislum, eftir tríggjar aðrar fráboðanir
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað er tápulig gudsdýrkan at gera gudstænasturnar meiri umráðandi enn Guð.
William Shakespear


text:
Petrobras kemur sterkt aftur
Brasilska oljufelagið, Petrobras, sum hevur
verið í miðdeplinum um umfatandi mutur á hægsta stigi, kunngerð besta
roknskapin í meira enn fýra ár.
AP skrivar, at
Petrobras fyrsta ársfjórðing í ár hevði eitt nettoúrslit upp á 1,94 milliardir
US dollarar í mun til umleið 1 milliard US dollarar sama tíðarskeið í fjør. Tað
merkir, at Petrobras betrar munandi um úrslitið hóast nógvu umrøðuna um mutur.
Hægri oljuprísir og
søla av ognum felagsins hava gjørt sítt til, at úrslitið er so gott sum tað er.
Petrobras verður í
løtuni kannað undir heitinum “Operation Car Wash”. Kanningarfólk siga, at feløg,
sum hava arbeitt fyri felagið, hava fingið goldið yvirprísir, og tað er her, at
mutrið kemur inn í myndina.
Bæði politikarar og
stjórar hava fingið samsýningarmutur í peningi og í gávum.
Felagið hevur
annars boðað frá einum netto tapi í roknskapinum fyri 2017, fyri ein stóran
part grundað á kostnaðarmiklu rættargongdina í sambandi við muturgøluna hjá
felagnum.
Kelda: AP og Søfart


text:
Nýggjastu tíðindi
Myndarøð: ABC gongutúrur
Hóast regnið argaði eitt sindur var ABC-gongutúrurin út í Grøv bæði hugnaligur og væleydnaður.
Eitt sindur av fólki vóru møtt upp til gongutúrin, sum varð fyriskipaður í samband við umhvørvisátakið Slóða fyri og ABC fyri sálarliga heilsu, sum Klaksvíkar kommuna er partur av.
ABC snýr seg í høvuðsheitum um trýbýyta boðskapin: ver virkin, ver saman og ver hugbundin, og gongutúrurin var skipaður í hesum andanum. Nú umhvørvisátak er á skránni hesa vikuna, varð rusk heintað upp á túrinum, og hóast ikki so nógv rusk var at síggja, so vóru tað serliga sigarettstubbar, sum fyltu ruskposarnar.
Fleiri onnur áhugaverd tiltøk eru eisini á skrá í samband við Slóða fyri, og til ber at síggja alla skránna her.
Nýtt í kommununi
Tilboðini um arbeiðstøku í samband við nýggja vinnuøkið á Borðoyarvík vórðu latin upp í dag. Les meira »
Endaliga tilmeldingin til Ung í arbeiði er í ár treytað av, at ungi arbeiðstakarin møtir upp til samrøðu í Verkstovuni í døgunum… Les meira »
Foreldur, ið lúka ásettu treytirnar, kunnu søkja um fíggjarligt frípláss á kommunalu dagstovnunum og í dagrøktaskipanini. Les meira »


text:
Sambært amerikanskari kanning verða bara 9% av plastinum endurnýtt. 12% verða brend og umgjørd til orku, meðan næstan 80% enda sum rusk á ruskplássum og úti í náttúruni.
Altjóða framleiðslan av plasti er vaksin frá 2 mió. tonsum í 1950 til yvir 400 mió. tons í 2015 um árið. Væntandi kemur samlaða nøgdin øll árini av plastframleiðslu í 2050 upp á 34 mia. tons.
Kanningin er almannakunngjørd í tíðarritinum Science Advances.
– Størsti parturin av hesum plastinum verður ikki niðurbrotið í náttúruni, so alt hetta plastruskið, sum menniskju hava framleitt, fylgir okkum í øldir, ja enntá í áratúsund, sigur Jenna Jambeck, sum er lektari í verkfrøði og ein av teimum, sum hava staðið fyri kanningini.
Sæð í ljósinum av amerikansku kanningini, mugu vit staðfesta, at burturbeiningar loysnirnar í Føroyum til plast liggja í tí betra endanum. Vit eru í eini støðugari tilgongd at menna møguleikarnar fyri endurnýtslu. Tað plast vit ikki endurnýta, verður brent og umgjørt til fjarhita.
Les meira her.


text:
Norðurlandahúsið og Filmsverkstovan Klippfisk hava í felag stovnað ein filmsgrunn, sum hevur til endamál at stuðla nýggjum føroyskum filmsverkætlanum. Grunnurin verður umsitin av einari nevnd, sum játtar stuðul eftir umsókn. Klippfisk velur 3 limir í nevndina og Norðurlandahúsið velur ein lim. Grunnurin er áramálssettur: 28.02.2012 – 28.02.2015.
Umsóknarfreistin er uml. 1. apríl á hvørjum ári. Er játtan tøk verður nýtt umsóknarumfar lýst.
Næsta freist at søkja er týsdagin 2. apríl kl. 12.00.
Heitt verður á umsøkjarar at brúka niðanfyri standandi umsóknarskøl og lesa reglurnar fyri grunnin.
Reglur
Umsóknarblað


text:
Sp/f Appnet er eitt virki innan KT-vinnuna sum framleiðir heimasíður og forrit. Appnet bleiv stovnað í oktober 2002.
Stovnararnir av Appnet hava arbeitt innan teldutøkni og hava smíðað heimasíður og forrit í nógv ár.
Okkara fólk hava høgar útbigvingar innan øki, og nógvar royndir, so at vit kunnu bjóða kundum okkara eina høga og góða tænastu.
Appnet fylgir væl við í menningini á KT-økinum. So at vit kunnu bjóða kundum okkara tær bestu loysnir fyri ein sera kappingarføran prís.
Vit veita eina heildarloysn til kundan, heilt frá analysufasuni til víðarimenning av vøruni.
Vit átaka okkum at loysa uppgávur innan:
Heimasíðuloysnir og sniðgeving
Nethandlar
Menning av heimasíðuni
Viðlíkahald/uppseting:
Net
Servara
Support
Telduhjálp
Ráðgeving
Hosting:
Vit bjóða eisini hosting loysnir og økisnøvn til kundar okkara, so sum
Webhotellir
Mailhotellir
fo - dk - com økisnøvn
Sniðgevingaruppgávur so sum:
Blinkandi lýsingar / Flash lýsingar
Búmerki
Navnakort
Brævlinju
Cloud loysnir:
Office 365
Hosted Exchange
Hosted Sharepoint.
Hosted Disk
Remote Backup
Vit kunnu bjóða alt innan KT til fyritøkur, stovnar og einstaklingar.


text:
Hanus og Jógvan í skapra morgunljósinum við inngongina til Hotel Chelsea. Á triðju hædd býr eitgt listafólk, sum á durininum sigur "I didnt chose Chelsea; Chelsea chose me". Á fimtu hædd spælir eitt listaólk við skóm og á niðastu mydnin síggjast mótmælisdúkar og -handkløð, sum kerva at fáa Harra Barda aftur í leiðsluna.
Hotel Chelsea er heimstaður fyri bohémar, yrkjarar, myndlistafólk og tónleikarar. Upprunaliga varð hotellið bygt til tónleikalesandi. Tí eru veggirnir so tjúkkir at ikki eitt kis hoyrist millum rúmini. Hotellið er bygt í 1883, og fleiri av ferðafólkunum, ið komu livandi í land eftir at Titanic sakk í 1912, hava búð her. Í áratíggju hevur familjan Bard átt og rikið hotellið. Men í fjør var harra Bard koyrdur frá, tá ein ríkmaur í Kaliforni keypti ognina. Síðani hevur verið mótmælt “Bring back the Bards”.
Hotellið er eisni merkt av deyða og skandalum. Dylan Thomas doyði her í 1953 og Nancy Spungen í 1978. Hon var unnusta Sid Vicious' úr Sex Pistols. Tey er lýst í filminum Sid & Nancy, sum eingin vil gretta orð um her á hotellinum. Og nú vit nevna film, so er erotiski filmurin við Kim Basinger og Mickey Rourke 9 ½ Vika eisini tikin her, eins og myndirnar hjá Madonnu, ið vórðu givnar út í bókini Sex.


text:
Fríggjadagin lat upp framsýning í Steinprenti á Skálatrøð, ið fevnir um tíggju ára samstarv millum Bjarne Werner Sørensen og grafiska verkstaðin, har listamaðurin m.a. hevur gjørt tríggjar røðir av steinprentum.
Bjarne er danskur listamaður, ið er ættaður úr Froðba, og er tískil eitt av teim útvið hálvthundrað listafólkunum, sum eru lýst í bókini Livandi list - 49 nútíðar føroysk listafólk (Inger Smærup Sørensen 2008). Hann er føddur í Danmark í 1960, útbúgvin á Det jyske Kunstakademi í Aarhus, árini 1981-1985 og starvast til dagligt í Keypmannahavn.
Bjarne hevur sýnt fram kring allan heim og hevur eisini skipað fyri fleiri framsýningum í Føroyum. Síðan byrjanina hevur hann verið limur í Heystframsýningarbólkinum á Skipasmiðjuni og hevur gjørt teirra framsýningarkatalog á hvørjum ári. Í ár er eingin Heystframsýning, men henda framsýningin á Skálatrøð er opin til 17. november.
Fitt av fólkið var møtt til ferniseringina á Skálatrøð, millum onnur Eivind í Gongini, sum býr í India. Og ikki var tað sørt av Indian Summer hesa løtu við vágna í Havn. Stilli og nógv fremmand ferðafólk av tveimum ferðamannaskipum.


text:
Elprísurin lækkar fimm oyru á nýggjárinum
Umhvørvisstovan hevur álagt SEV at lækka elprísin fimm oyru/kWt á nýggjárinum. SEV tekur hetta til eftirtektar við ávísum fyrivarni og vísir á, at lækkingin kann seinka grønu útbyggingunum, og at elfelagið ynskir eina nágreiniligari viðgerð av prísásetingini frameftir
Umhvørvisstovan hevur í sínum eftirlitsleikluti álagt SEV at lækka elprísin fimm oyru/kWt á nýggjárinum. Elfelagið tekur hetta til eftirtektar, men SEV loyvir sær at vísa á, at hetta kann fáa ávirkan á grønu útbyggingarnar. Lækkingin fevnir um allar kundar uttan útflutningskundarnar í serligu prísskránni, sum brúka meira enn 30.000 kWt um árið.
-Vit taka nú ávís fyrivarni í ætlanunum at byggja grønu orkukeldurnar út, tí príslækkingin krevur, at vit umhugsa støðuna av nýggjum. Við øðrum orðum kann príslækkingin seinka ætlaðu útbyggingunum innan grøna orku – m.a. ætlanunum í Suðuroynni við vindmyllum, battarískipan og pumpuskipan, staðfestir John Zachariassen, nevndarformaður í SEV.
Eykaaðalfundurin hjá SEV samtykti í dag, at ein komandi aðalfundur eisini tekur støðu til partar av íløgunum og tíðarætlanum. Nýggja nevndin hevur samtykt at raðfesta grønu útbyggingarnar fremri og skunda undir grønu íløgurnar, og nevndin vil halda fast um hesa kósina.
Elfelagið lækkaði elprísin fimm oyru/kWt av sínum eintingum 1. januar í 2017, men tað merkir ikki, at SEV heldur tað vera skilabest eisini at lækka elprísin 2018, samstundis sum bæði SEV og Føroya Landsstýri hava sett sær høg mál á grønu kósini, har ætlanin m.a. er, at øll elorka á landi skal koma frá varandi orkukeldum í 2030.
Samanumtikið metir SEV, at tað er ivasamt, hvørja heimild eftirlitið hevur einvíst at lækka elprísin, og SEV hevur eisini eftirlýst nøktandi grundgevingum fyri at krevja eina príslækking 1. januar 2018.
Elfelagið ynskir gott samstarv á grønu kósini, og SEV og eftirlitið eru vorðin samd um, at partarnir fara undir at viðgera prísásetingina fyri 2019 beint eftir ársskiftið.
– Vit meta tað neyðugt at standa saman um at røkka málinum í 2030, sum krevur eina trygga tilgongd, har javnvág er ímillum, veitingarskyldu, veitingartrygd, búskaparligt skynsemi, grønar útbyggingar og orkuskiftið hjá brúkarunum frá brennievni til m.a. hitapumpur og elbilar, sigur John Zachariassen, nevndarformaður.
Hann vísir á, at elprísurin fyri ein stóran part skal fíggja grønu útbyggingarnar, og at tað kostar at byggja grøn orkuverk, men at tey eru bíligari í rakstri enn oljuverkini, tá tey eru sett upp.
Samanumtikið metir SEV, at góðu tíðirnar nú eru tær røttu at leggja pengar til viks til grønar útbyggingar, meðan oljuprísurin framvegis er lutfalsliga lágur.


text:
Orð: Anton Levinsen
Lag: Sophie Hedvig Dedekam
Týtt: Victor Danielsen
1. Tín náði, himmalski Faðir,
hon veri songevni mítt
við teimum, sum allar staðir
høgt gera dýrdarnavn títt!
Ja, vil av sonnum eg frøa
mítt hjarta náðini við,
má altíð av munni mær fløða
eitt ljós um kærleik og frið!
2. Við Andanum lær meg at tala
um teg, so tað kveikir upp eld
og ger manga sálina sæla,
sum liggur í syndini seld!
Brót niður í hjarta og sinni
alt, alt av mær sjálvum er!
Tá boðskapur birtist har inni,
sum øðrum í hjartað fer!
3. Mítt ynski er eina at verða
júst tað, sum tú ætlaði mær:
Eitt einki, sum navn títt kann bera
til mangan, ið ljósið ei sær.
Gud, hoyr hesa bønina mína
í Himlinum, har tú ert:
Meg boða lat náði tína
og vera tær lovsongur bert!


text:
Sker
Eitt sker er eitt petti av landi, sum ikki er leyst frá jørðini og hevur hav til allar síður. Eitt sker er minni enn ein hólmur og ikki so høgt sum ein stakkur og nógv minni enn ein oyggj. Í Føroyum eru nógv sker at finna rundan um Suðuroynna og rundan um Mykines og Mykineshólm. Í Noregi og Svøríki eru nógvar oyggjar, hólmar og sker fram við strondini. Á føroyskum nevna vit hesi sker fyri Norski Skergarðurin og Svenski Skergarðurin. Orðir sker er norðurlendskt og finnist eisini á hinum norðurlendsku málunum. Orðið finnist eisini á enskum, skerry, men tað kemur úr norðurlendskum.
Myndir[rætta | rætta wikitekst]
Heltnarnar er eitt sker vestanfyri Vágseiði í Suðuroynni.
Sker við Røðina vestanfyri Suðuroynna, við Trongsivág.


text:
Gott nýggjár øll somul.
Vit fara nú við góðum treysti í gongd við seinnu hálvu av hesum skúlaárinum.
Nú gongur longu móti ljósari tíðum og gleða vit okkum til eitt spennandi hálvár.
skráin fyri ítróttin er tøk undir deildunum. annars er hon hendan :
Góðu foreldur og næmingar!
Ítróttur fram til páskir. Fyrivarni verður tikið fyri óvæntaðum broytingum.
Verður onkur tími avlýstur, so broytist talvan niðanfyri ikki. Vit halda okkum til ásettu dagar.
Minnist til at hava ítróttarklæði/svimjiklæði, skógvar og handklæði við hvørja ferð. Túrurin er drúgvur, og vit eta ikki matpakka, fyrr enn vit eru aftur í skúlanum 11.30. Tí er gott um børnini hava onkra frukt ella líknandi við.
Vinarliga
Velbastaðar skúli


text:
1902-1968
John Steinbeck var amerikanskur rithøvundur. Er heimskendur fyri fleiri av skaldsøgunum, sum bæði eru filmatiseraðar og eisini spældar á palli. Leikurin Mýs og menn hevur m.a. verið spældur í Havn, á Strondum og á heima á Sandi.
Av skaldsøgum kunnu nevnast: The Grapes of Wrath (1939), The Pearl (1947) og East of Eden (1952). Á føroyskum hava vit umframt leikin Mýs og menn, eisini skaldsøguna Perluna (1968) og skaldsøguna Niðunátt (2001), sum á enskum eitur The Monn is down (1942).
Útgávur:
1981 Hvíta lynghønan í Firvaldsfikkuni Silvurfirvaldurin
2015 Morðið í Vencili nr. 16/2015


text:
Heimildarfólkini eru:
Dialektverkætlan 2015
Broytingar av føroyskum málførum gjøgnum trý ættarlið. Hvussu, hvussu skjótt og hví?
Ábyrgd (Fróðskaparsetur Føroya): Jógvan í Lon Jacobsen, prof., dr. philos.; Hjalmar P. Petersen, lektari, dr. phil.
(Universitetið í Bergen): Helge Sandøy prof.; Edit Bugge, førsteamanuensis, ph.d.
Endamálið við verkætlanini
Endamálið við verkætlanini er at kanna og fáa innlit í, hvussu nútíðarmálførini í Føroyum eru, og hvussu tey broyta seg. Viðvíkjandi broyting verður spurt, um aldur, kyn, stað og broytt netverk spælir inn, og/ella um broytingarnar eru innanmálsligar. Hugt verður at serdrøgum við málførunum, men eisini at athalli teirra millum. Tað seinna merkir, at kannað verður, um ávís málføriseyðkenni hvørva, og um so er, hví tey gera tað, t.e., um vit ganga móti einum miðføroyskum máli, har prestisja og autoritetur ella eitthvørt annað møguliga ávirkar.


text:
Eru vit betri?
Vit tosa altíð um, at vit skulu hava virðing fyri okkara medmenniskjum, og at vit ikki skulu seta okkum sum dómarar fyri fólki, ið eru øðrvísi enn vit sjálvi. Hetta er sjálv kjarnin í kristindóminum – næstrakærleikin, ið bindur okkum saman í staðin fyri at skilja okkum sundir. Men í kristna oyggjalandinum Føroyum hava nakrir grannar savnað inn undirskriftir fyri at mótmæla, at sálarsjúk flyta inn í eini hús, ið Bústaðir hevur leigað.
Tað er nakað svínarí, tá fordómar verða tiknir fram um menniskjaligar eygleiðingar. Teir søguliga kendastu forfylgjararnir av fólki við sálarsjúku vóru Stalin og Hitler; ógvuslig samanbering, men so er støðið lagt fyri, hvussu keddur og óður eg verði av slíkari púra ósakligari diskriminatión.
Líka nøkur hardcore facts at fyrihalda seg til:
-
Depressión er ein sera vanlig sjúka. Umleið 500.000 danskarar verða raktir av svárari depressión eina ella fleiri ferðir í lívinum, og enn fleiri uppliva mildari sløg av depressión.
-
Fimti hvør danskari verður onkuntíð í lívinum raktur av angist. Tað er ymiskt, hvussu hart hvør verður raktur, men talið er tó so høgt, at ein av teimum serfrøðingum, ið vita mest um angist, psykiatarin Marianne Breds Geoffroy, ikki heldur sær frá at rópa angist fyri eina fólkasjúku.
-
WHO setur sálarsjúku og likamliga sjúku púra javnt, tá ið tað kemur til at meta um heilsuna hjá fólki. Høvdu tit eisini savnað hesar undirskriftir, um talan var um persónar í koyristóli?
Tað eru tvær síður í hesum málinum. Fyri tað fyrsta er tað úti av lagi vánaligt av Bústaðum sum alment felag at lata fordómarnar hjá nøkrum grannum elva til órættvísa diskriminatión. Fyri tað næsta er tað óhoyrt vánaligt av menniskjum at savna undirskriftir fyri at halda øðrum menniskjum niðri – allarhelst er hetta gjørt í ótta, men tað tekur ikki meira enn 5-10 minuttir at finna útav, at fólk við sálarsjúku eru akkurát sum tú og eg, tey hava bara nakrar aðrar trupulleikar at dragast við.
Bergur A. Dalsgarð, sjúkrarøktarlesandi


text:
Orð: Hjørdis Johansen
Lag: Lars Lilholt Kristensen (Kære du)
Tú sum situr aftan fyri verjugarðar miklar,
so vælvald orð, so púra klárt, títt svar er altíð greitt!
Tú skelkast ikki – ivast aldri – blívur ikki bangin!
Tonkir bert um tað tú sigur, riggar sum tað skal.
Tín megi hómast ikki, tú altíð krógvar teg.
Kom fram og ver ein menniskja, so fylgjast vit á veg!
Tín megi hómast ikki, tú altíð krógvar teg,
royn onkuntíð at gloyma sjálvan teg!
Tað hevði verið gott um tú kundi víst tá tú ert bangin.
Tað hevði verið gott um tú onkuntíð í iva var.
Tað hevði verið gott um tú ikki dugdi allar sangir.
Tað hevði verið gott um tú sást at opinheit ger lív.
Eg gevi tær rætt, tá tú sigur at vit mugu fylkjast,
eg gevi tær rætt, tá tú sigur verðin broytast skal,
men hvørja ferð tú rýmir handan tína vissugirðing,
gert tú at vit støðga – standa bert í sama stað!
Tín megi hómast ikki…Goym tekstin


text:
Tíðindi
8. mai 2018
Tað er sjón fyri søgn, at er annað mál enn føroyskt málið, sum verður tosað í heiminum, so eru størri sannlíkindi fyri, at tað verður lisið minni í frítíðini. Tað er tó áhugavert at síggja, at verður hugt at einstaka næminginum, so er onki samband millum, hvussu nógv tú lesur, hugburð til lesing, og hvat mál verður tosað heima; næmingurin, sum tosar fleiri mál, er ikki verri fyri, og hann lesur líka nógv sum næmingurin, ið bara hevur føroyskt, og hevur ikki verri hugburð til lesing enn onnur. Hyggja vit hinvegin at flokseindini, so er støðan ein onnur; hvørji viðurskifti gera seg galdandi tá, er ilt at meta um. Broytir tað dynamikkin í flokkinum, at tað eru nógvir næmingar, sum hava annað móðurmál enn føroyskt? Er hugburðurin hjá lærarum og undirvísingin øðrvísi, alt eftir um hann hevur ongar, fáar ella nógvar næmingar í flokkinum, ið hava annað mál enn føroyskt sum heimamál? Er tað samspælið millum næmingarnar, sum ger av, hvør hugburðurin til læring er? Hvussu er tað at vera einstaklingur í einum flokki, har mentanin til læring og lesing er negativ? Hvussu verður tú ein partur av slíkari mentan? Í øllum førum kunnu vit sambært kanningini staðfesta, at tað eru nakrar mekaniskur, sum gera seg galdandi í flokkinum meiri enn hjá tí einstaka næminginum, hvørt tú hevur ein positivan ella negativan hugburð til lesing. Tað kundi tí verið sera áhugavert at granskað nærri í, hvørji viðurskifti gera seg galdandi, tá ið talan er um at hyggja at einum hópi á floksstigi og á einstaklingastigi. Floksmentanin ella dynamikkurin millum næmingarnar sýnist í øllum førum at vera avgerandi fyri, hvør hugburðurin er til læring og lesing. Ein floksmentan, sum sigur, at tað er ikki kul at lesa, at tað er ikki í lagi at lesa ella at vera fakliga væl fyri og gera skúlating hevur bara gróðrarlíkindi og sleppur at ráða, um tað ikki verður arbeitt á lærarastigi fyri at broyta hana.
Greiningarfyritøkan Lóður hevur greinað úrslitini; næmingar í 19 skúlum kring landið í 4., 6. og 9. flokki hava tikið lut í kanningini, skúlar við fáum og skúlar við nógvum næmingum; flestu skúlar hava fleiri flokkar í kanningini. Kanningin var gjørd í november 2017-januar 2018 og almannakunngjørd í apríl í ár.
Les meiri um kanningina av lesivanunum í Skúlablaðnum, á www.skulabladid.fo og malmenning.fo
Savnsmynd: Ólavur Frederiksen
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Ari av Rana
24.01.2018 - 13:20
Tíðindi > Vinna & Tøkni > Byggivinna
Havnalagið í Tórshavn verður bygt út, og í hesum sambandi byggir J&K Petersen tvær betongkistur, sum skulu verða fyri endanum á Havnarlagnum.
Tann eina betongkistan er 18 metrar høg, meðan hin er 16 metrar høg. Báðar betongkisturnar eru 18 metrar í diametur.
J&K Petersen er farið at stoypa kisturnar nú. Arbeiðið verður gjørt á Skála. Tá arbeiðið á Skála er liðugt, verða betongkisturnar flotaðar og sleipaðar til Havnar.
Eyðfinn Lenvig, tøknileiðari hjá J&K Petersen sigur, at betongkisturnar verða settar út á havnalagið í Tórshavn um juni ella juli mánað.
Mynd: Eilif Jógvansson
Mynd: Eilif Jógvansson


text:
Dennis Holm, borgarstjóri, fegnast í samrøðu við heimasíðuna um, at alsamt fleiri skip innan oljuvinnuna leggja leiðina á Vág. Tað hevur stóran týdning fyri Vágs Havn, at nú eisini Maersk Supply Service leggur leiðina inn á Vág, og á tann hátt læra bæði Vágs Havn og tær tænastur, ið verða veittar við Vágs Havn at kenna.
"Vit hava seinastu árini brúkt nógva orku uppá at byggja upp netverk, soleiðis at Vágs Havn eisini verður boðin fram, tá veitarar av ymiskum slagi vísa til føroyskar havnir og havnir í Norðuratlantshavi. Og nú nógv bendir á, at oljuvirksemi Hetlands-megin føroyska markið aftur er í vøkstri, so hevur Vágs Havn, sum næsta havn til oljufeltini, sera góðar møguleikar", sigur Dennis Holm, borgarstjóri.
Maersk Launcher
Maersk Launcher er eitt skip, sum veitur sertænastur til oljuboripallar, bæði sum ankar-handlari, tóvari og ymiskt annað innan supply.
Maersk Launcher er 90,3 m langur og 19,5 m. breiður, og hevur koyggjur til 66 fólk.
Yvirmenninir umborð á Maersk Launcher eru føroyingar.
Umboð hjá Maersk skipinum er Faroe Ship.


text:
Jan Müller
03.05.2018 - 16:29
Bretskir myndugleikar hava nú endaliga góðkent søluna av loyvispørtum í sokallaða Cambo økinum tætt við føroyska markið frá oljufelagnum Siccar Point Energy til oljurisan Shell.
Tað kom sera óvæntað á oljuheimin, tá Siccar Point, ið hevur átikið sær leiklutin sum lokomotivið fyri nýggjari leiting og framleiðslu á Atlantsmótinum, kunngjørdi, at tað hevði selt burtur av sínum loyvum á Cambo leiðini skamt frá markinum, og harvið latið dyrnar upp fyri einum nýggjum leikara í einum umráði, sum hevur mark til føroyskt øki. Shell hevur keypt 30% av sjálvum Cambo loyvinum, sum hýsir Cambo oljukelduni, ið varð funnin í 2002, umframt 22,5% í grannaloyvinum, P1830, sum fevnir um Blackrock leitimiðið, ið liggur uppaftur nærri markinum.
Siccar Point sigur í eini viðmerking til almennu góðkenningina av søluni til Shell, at hetta kemur sera væl við fyri alla menningina av økinum. Shell kemur nevniliga við royndum og vitan, sum aftur kunnu styrkja um ætlaninar at útbyggja Cambo. Fyrst skulu tó tveir brunnar borast. Annar av teimum, ein avmarkingarbrunnur á Cambokelduni, verður boraður í løtuni, og væntast úrslit av hesi boring og eftir tað testing av brunninum at vera klár í summar. Metingarnar longu hjá oljufelagnum eru tær, at boringin fer helst at staðfesta fundið og vónandi gera tað uppaftur meira áhugavert. Higartil er mett, at har eru 600 mió. tunnur av olju í kelduni, men talan kann eisini vera um størri nøgdir.Í heila takið eru fólkini hjá Siccar Point sera bjartskygd og sum vera man spent.
Hin brunnurin verður boraður tíðliga í næsta ár og verður tað á Blackrock leitimiðinum (P1830), sum liggur millum oljukeldurnar Cambo og Rosebank og uppaftur nærri føroyska markinum. Tann brunnurin verður mettur at fara at økja munandi um samlaðu oljugoymslurnar í hesum økinum.Og fer helst eisini at kunna siga nakað um ábendingar um, hvat finst í føroysku undirgrundini í næsta grannalagnum.
Tíðliga í næsta ár verða so tvær stórar avgerðir tiknar, nevniliga um at útbyggja Cambo og grannakelduna Rosebank. Enn peikar alt á, at leiðslurnar í ávikavist Siccar Point og í Chevron, sum ereu fyristøðufeløg fyri Cambo og Rosebank, fara at geva endaliga grønt ljós til útbyggingar av báðum keldunum.
Fyri Føroyar og føroyska oljuleiting og møguligar framtíðar útbyggingar her kunnu tær báðar avgerðirnar fáa alstóran týdning. Fyrst og fremst tí at oljuframleiðslur her vera bert fáar kilometrar frá markinum, og harvið fær nýggjur infrastrukturur fótafesti í einum øki, sum liggur nærum á markinum. Tað ger undirgrundina føroysku megin markið nógv meira áhugaverda enn áður.
Veruleikin er so tann, at um nøkur fá ár verður helst ein stór nýggj oljuprovins sjónlig frá markinum. Hon fer so aftur at skapa møguleikar fyri útbygging av øðrum keldum fyri sunnan og norðan, ið tá kunnu bindast í nýggju oljuprovinsuna "Cambo/Rosebank Area".


text:
Reglur og revsing
Tú skalt altíð koyra eftir umstøðunum og vísa fyrilit fyri øðrum. Harumframt eru onnur viðurskifti, ið tú altíð mást leggja uppfyri:
• Standin á vegnum, veðri og sýni
• Standin á bilinum
• Um tú hevur viðfestisvogn
• Ferslureglum annars
Koyr ongantíð skjótari, enn at tú kanst varðveita tamarhaldið á bilinum. Tú mást altíð vera før/ur fyri at steðga bilinum á tí strekkinum, ið tú sært. Harumframt mást tú hava stundir at steðga fyri eini og hvørjari forðing, ið kann koma fyri. Til dømis seyður kann leypa út á vegin, tá tú minst væntar tað.
Revsing
Brot á ásetingarnar um hámarksferð verður vanliga revsað við bót úr 500 upp í fleiri túsund krónur, umframt at talan kann gerast um klipp í koyrikortið, treytaða ella treytaleysa frádøming av koyrikortinum.
Stødd á bót
Støddin á bótini verður roknað eftir, hvussu nógv ferðin hevur verið, og um talan er um fjølbygt øki ella uttanfyri fjølbygt øki. Eisini eftir um talan er um persónbil og motorsúkklur ella bussar, lastbilar og vognrøð. Omanfyristandandi talva skal lesast soleiðis: Um ein persónbilur á landsvegi við hámarksferð á 80 km/t til dømis koyrir millum 30 og 39 % ov skjótt, er sektargjaldið 1500 kr
Fjølbygt øki
Í fjølbygdum øki má ferðin ongantíð fara upp um 50 km/t, og bótin verður ásett eftir, hvussu nógv ferðin hevur verið, sum liggur omanfyri 50 km/t. Gev gætur, at hámarksferðin í mongum førum í fjølbygdum øki er 30 km/t. Sí eisini brotið um klipp koyrikortið niðanfyri.
Uttanfyri fjølbygt
Uttanfyri fjølbygt øki má ferðin ongantíð fara upp um 80 km/t, og bótin verður ásett eftir, hvussu nógv ferðin hevur ligið omanfyri 80 km/t. Á ávísum økjum kann hámarksferðin vera niðursett, sum er lýst við skelting á staðnum. Ferðin má sjálvsagt ongantíð fara upp um ásettu hámarksferðina.
Klipp í koyrikortið
Klipp í koyrikortið verður givið, um tú í fjølbygdum, ella uttanfyri fjølbygt øki við persónbili ella motorsúkklu koyrir við 21 km/t ella meiri enn loyvdu hámarksferðina.
Brýtur tú hámarksferðina við meiri enn 30 km/t, fært tú treytaða frádøming og við meiri enn 50 km/t, fært tú treytaleysa frádøming av koyrikortinum.
Fyri koyring við bussi, lastbili og vognraði fært tú klipp í koyrikortið, um tú hevur koyrt við eini ferð, ið fer meira enn 15 km/t upp um loyvdu hámarksferðina, treytaða frádøming við meiri enn 20 km/t og treytaleysa frádøming, um ferðin fer upp um 40 km/t av loyvdu hámarksferðini.
Er talan um øki, har lægri ferðavmerking er ásett, verður klipp givið, um tú brýtur hámarksferðina við meiri enn 16 km/t og við meiri enn 20 km/t eina treytaða frádøming. Brýtur tú hámarksferðin við meiri enn 40 km/t, fært tú treytaleysa frádøming.
Les meira um klippikort.


text:
Royndir við korni
Verkætlanir um korn
Búnaðarstovan er við í tveimum verkætlanum um kornvelting. Onnur er fíggjað av NORA og hin av NPP. Luttakararnir í verkætlanini eru úr ávikavist Norðurnoregi, Orknoyggjunum, Hetlandi, Føroyum, Íslandi, Grønlandi og Ný Foundlandi og Labrador.
Korn – og tað er bygg, talan er um - hevur verið velt í Føroyum í øldir, men kornveltingin helt uppat í seinastu øld, og í dag eru bert hendinga eldri fólk, sum minnast kornvelting av týdningi í Føroyum. Kornið búnaðist illa, og mátti turkast í sornhúsi áðrenn klárt var at treskja. Kornarbeiðið var sostatt sera tungt og tíðarkrevjandi í Føroyum, og hetta var óivað orsøkin til, at tey góvust at velta korn í Føroyum um tað mundi, tá tey í øðrum londum fóru at nýta framkomnar maskinur at treskja við.
Í samband við hesa verkætlanina hava nakrir bøndur í Føroyum sagt seg vera áhugaðar í at velta korn, um so er, at tað letur seg gera. Nakrir mjólkarframleiðarar síggja ein møguleika í at framleiða fóður sjálvir fyri at spara pengar til kraftfóður, meðan onkur sær aðrar møguleikar so sum at selja til bakarí, matstovur, bryggjarí v.m.
Tað er eitt sindur ymiskt hvussu verið hevur við kornvelting í hinum luttakaralondunum. Tey vita, at landnámsmenninir í Íslandi veltu korn, men har góvust tey at velta korn í miðøld, møguliga tí tað er vorðið ov kalt í veðrinum tá, men teir byrjaðu aftur fyri einum 50 árum síðani, t.v.s. um tað mundið, tá føroyingar góvust. Í dag eru einir 470 bøndur í Íslandi, sum velta korn, og teir framleiða eini 4.800 tons um árið. Meginparturin fer sum neytafóður, men nakað fer eisini til matna. Bæði bakarí og bryggjarí eru farin at framleiða burturúr íslendskum korni, og íslendarar taka væl ímóti hesum vørum.
Á íslendska landbúnaðaruniversitetinum gera tey eitt megnar arbeiði at ala fram góð kornsløg, sum hóska til íslendska veðurlagið.
Í Orknoyggjunum hava tey velt korn, alt vit vita um, og tey velta framvegis rættiliga nógv. Teir nýta mest eitt gamalt staðbundið byggslag, og tað verður bæði brúkt til matna og fóður, og harumframt verður heilt nógv brúkt í whiskyframleiðslu. Í Hetlandi velta tey nakað av korni, men tó væl minni enn í Orknoyggjunum.
Bæði í Norðurnoregi og Ný Foundlandi og Labrador veltu tey korn í gomlum døgum, men tey góvust, tí kappingin við meginøkini í Noregi og Kanada gjørdist ov hørð, men í dag royna tey at spjaða so nógva matframleiðslu sum gjørligt til útjaðaran, einamest fyri at spara flutningskostnað. Tí eru bæði Norðurnoreg og Ný Foundland og Labrador áhugaverdir samarbeiðspartnarar í verkætlanunum.
Í Grønlandi vita tey ikki um, at korn hevur verið velt, men tey eru áhugaði í vera við í hesum verkætlanum, tí royndirnar hjá teimum vísa, at í Suðurgrønlandi er grøðiligari nú, enn tað var fyrr. Nakrir bøndur velta t.d. nógv eplir at selja, og á royndarstøðini hjá teimum velta teir nógv grønmeti, og tað veksur væl.
Roynd við korni á Sandi og á Vatnaskørðum
Vit fara at kanna hvussu fimm ymisk sløg av byggi úr ymsum Norðanlondum, harímillum eisini eitt gamalt føroyskt slag, vaksa og búnast á Sandi og á Vatnaskørðum, og vit sammeta hesi fimm sløgini við hvørt annað.
Mannagongd
Vit hava sátt fimm byggsløg, Saana úr Finlandi, Kría úr Íslandi, Tyril úr Noregi, Bere úr Orknoyggjunum og Tyril úr Føroyum, á Sandafløtti á Sandi og á Vatnaskørðum. Tey eru sádd í puntar, sum eru 2x5 metrar, eitt slag í hvønn puntin, tríggir puntar við hvørjum slag, tilsamans 15 puntar.
Skrásetingar
Vit skráseta, nær byggið nælir, nær tað skjýtur aks, hvussu høgt tað veksur, og hvussu nógv stráini leggja seg av regni og vindi. Vit skera við hond, tá tað er staðið ella so seint á árinum, sum ráðiligt er. Aksini verða send til kanningar á starvsstovu í Íslandi.
Úrslitini higartil vísa, at bygg veksur heilt væl, tó er munur á sløgunum, men tey skjóta øll væl aks. Tey stadna eisini væl, men vit hava havt stórar trupulleikar av fugli, sum etur kornið, so hvørt sum tað stadnar.
Meira kann lesast um kornverkætlaninar her